REMEK—DJELA U VELIKOM FORMATU 


FANTASTILNO 
SLIKARSTVO 


Od Hieronymusa Boscha 
do Salvadora Dalija 

104 reprodukcije 

Izbor | uvod: 

William Gaunt 


Autor i izdavač najtoplije zahvaljuju svim 
vlasnicima — ustanovama i pojedincima — koji 
su omogućili reproduciranje slika što se nalaze 
u njihovu posjedu. Reprodukcije slika 7 gore, 
11 lijevo, 38 i 40 uslijedilo je dopuštenjem 
Kraljice Elizabethe II Engleske; slika 37 
dopuštenjem Fitzwilliam Museum, Cambridge; 
slika 70 gore i 70 dolje dopuštenjem 
Nymphenburger Verlagshandlung, Munchen; 
slike 80, 81, 90, 91, 93 i 96 dopuštenjem 
Madame Magritte. Slike 77, 83 Copyright by 
SPADEM Paris 1974; slike 73, 80, 81, 88, 89, 

90, 91, 93, 96 Copyright by ADAGP Paris 1974. 
Fotografije su stavili na raspolaganje: Scala, 
Firenza: slika 5, 23 i Giraudon, Paris: slika 12, 62. 


Fantastična umjetnost 

First published 1974 

O 1974 by Phaidon Press Limited, Oxford, 
under the title PAINTERS OF FANTASY 

All rights reserved 

Prvo hrvatsko izdanje 1976 

O by Grafički zavod Hrvatske, Zagreb 

Za izdavača: Viktor Kipčić 

Urednik: Zdenko Uzorinac 

Prevela s njemačkog: Micheline Popović 

No part of this publication may be reproduced, 
stored in a retrieval system or transmitted in any 
form or by any means, electronic, mechanical, 
photocopying, recording or otherwise, without 
the prior permission of the Copyright owner 
Printed in Yugoslavia 


FANTASTIČNO SLIKARSTVO 


IKI REPRODUKCIJA UZ TEKST 
JE] TEKST UZ REPRODUKCIJU 


»Fantastičnim« opisujemo osobitost mnogih zna- 
čajnih umjetničkih djela koja su nastala u razli- 
čitim razdobljima, a nisu ograničena ni na odre- 
đenu zemlju ni na određeni period. Taj izraz 
bi se mogao definirati kao slobodna primjena 
moći predočavanja bez obzira na ono što sma- 
tramo stvarnošću. U slikarstvu je »fantastično« 
oprečno realizmu kojem su težili francuski im- 
presionisti, nastojeći da što je moguće točnije 
reproduciraju optičke dojmove svjetla i boje 
pojedinih predmeta. Fantastični duh, međutim, 
daje oblik zagonetnome i neobičnome. Smisao 
za čudesno je postojao u svim vremenskim raz- 
dobljima. 


Francuski slikar devetnaestog stoljeća Gustave 
Moreau definirao je filozofiju slikara fantastič- 
noga kratko i jasno u svom vlastitom stavu: »Ne 
vjerujem u ono što mogu opipati i vidjeti. Vje- 
rujem jedino u ono što ne vidim, a prije svega u 
ono što osjećam.« Moreauov suvremenik Joseph 
Peladan, filozof fantastičnoga, izradio je detaljna 
pravila svoga društva za promicanje imaginative 
umjetnosti, Salon de la Rose-Croix. Zahtijevao 
je da se odbace mnoge realistične teme u sli- 
karstvu; to su patriotski i militaristički sižel, 
prikazi iz suvremenog života, portreti, seljačke 
scene, svi pejzaži (»osim onih komponiranih u 
Poussinovoj maniri«), marine, slikovite orijen- 
talne scene, sve humoristične teme, svi prikazi 
domaćih životinja, sporta, cvijeća i mrtve pri- 
rode. 


Što je preostalo? Kako god nam se ovaj popis 
zabrana može pričinjati neobičnim, on zapravo 
samo ukazuje na neovisnost i samostojnost onih 
slika kojima su izvor inspiracije bile legende, 


kazivanja, alegorije, snovi i pjesništvo — po- 
sebno lirika — na sve ono gdje fantazija igra 
ulogu. Ovamo se mogu pribrojiti i određene 


vrste religioznih sižea, međutim treba razliko- 
vati one što prikazuju stroge vjerske sadržaje od 
onih koji dopuštaju slobodniju interpretaciju. 
Slikarsko prikazivanje madone s djetetom ili ras- 
peća u njegovu čvrsto definiranom značenju ne 
može se dovesti u vezu s pojmom fantazije. 
Postoji međutim u kršćanskoj ikonografiji mnogo 
toga što umjetnik može slobodno prikazivati, 
a da ne dirne u vjersku dogmu, npr. priča o 
Salomi (sl. 43). Vizije što su mučile sv. Antuna 
bile su česta tema fantastičnih slikara (sl. 12, 
13, 17 1 83). Pakao je strašan pojam, ali ga se ne 
može definirati, pa je tako urodio raznolikim in- 
terpretacijama. Nakaze iz pakla koje u slikama 
Matthiasa Grunewalda proganjaju sv. Antuna za- 
ista su fantastične (sl. 12). Pakao poprima uzne- 
mirujuće psihološke dimenzije u djelima Hiero- 
nymusa Boscha (sl. 9) i Pietera Bruegela starijeg 
(sl. 16). Legende o svecima, kao npr. o sv. Nikoli 
iz Barija i o čudesima što mu se pripisuju, bile 
su bogato vrelo za fantaziju; njegovo čudesno 
smirivanje olujnog mora su, npr. prikazali slikari 
iz Firenze i Sienne u nekoliko navrata. 


Često uspoređuju slikari čudesno s nepoznatim. 
Fantastični otoci iz Odiseje nalaze se u jednom 


neistraženom moru. Zbog geografske tajanstve- 
nosti likovi iz Homerovih djela poprimili su nad- 
naravne oblike, kao npr. privlačne sirene, tajnim 
moćima proviđenja Kirka, golemi jednooki ki- 
klopi; ovim sižeima poslužili su se mnogi slikari, 
počev od starih grčko-rimskih zidnih slikarija pa 
do Turnera u devetnaestom stoljeću. Tako se u 
srednjovjekovnim — »Bestijarijima« — (simboličko- 
-mističnim slikovnicama o životinjama) mogu 
naći takve fantastične životinje za koje se pret- 
postavljalo da nastavaju nepoznate zemlje; rane 
zemljopisne karte su obilježavale takva područja 
upozorenje: »Ovdje je neman!«. 


Mnoge fantastične teme izazivale su dojam lijepe 
realnosti. Kad su majstori renesanse prikazivali 
epizode iz klasične mitologije, mislili su na jedno 
»zlatno doba« koje im je dopuštalo da prikazuju 
ljudski lik u idealnoj savršenosti. Jednu Tizianovu 
bakanalsku svečanost možemo zaista smatrati 
nekom idealnom fantazijom. No groteska se ta- 
kođer pojavljuje, pogotovu u scenama iz klasič- 
nih basni, u slikama koje su oduševljavale učene 
ljubitelje umjetnosti. Fauni, satiri i kentauri pri- 
kazivani su pri njihovim različitim zabavama (sl. 
4). Zeus, koji se u različitim oblicima prikazivao 
zemaljskim ženama bio je oduvijek poticaj sli- 
karima za fantastična ostvarenja: prikazao se 
Danaji kao zlatna kiša, Antiopi kao satir, Ledi 
kao labud, Europi kao bik. Obljubljen siže bio je 
i Andromedino spasavanje Perzeja od nemani, 
gdje je groteska bila neophodan element, pri 
čemu je upravo ružnošću nemani naglašena lje- 


pota. 


U stoljećima nakon renesanse, osobito u osam- 
naestom, smanjilo se značenje fantastičnoga u 
evropskom slikarstvu. Portretno slikarstvo je 
cvalo, a u slikanju krajobraza porasla je važnost 
realističnog slikarstva, racionalno je svuda bilo 
važnije od misterioznoga. No uvijek postoje iz- 
nimke. Vještice su očito fascinirale i slikare | 
javnost u jednakoj mjeri (sl. 27—29). U Wat- 
teauovim »Fetes galantes« vizije dvorskog života 
dostigle su vizionarsku čarobnost, no Watteau je 
znao kako zadržati ravnotežu između stvarnoga 
i fantastičnoga (sl. 31). Čak je i slikarima veduta 
iz osamnaestog stoljeća fantastično ponekad 
pružalo mogućnost da izbjegnu vjerno prikazi- 
vanje gradova i krajeva. Osebujnost »capriccia« 
je npr. gotovo zahtijevala izvjesnu modifikaciju 
stvarnosti. U takvim radovima mogao je umjet- 
nik sagraditi svijet snova tako da je fragmente 
stvarnosti prema svojoj želji ponovno sastavljao. 
Tako je u Rimu Pannini stvorio fantastične kom- 
binacije starih ruševina, Canaletto je glasovite 
konje s Markova trga u Veneciji prikazao na 
sasvim drugom mjestu, na Piazzetti pred Dužde- 
vom palačom (sl. 40), a engleski slikar William 
Marlow je pod očitim talijanskim utjecajem pri- 
kazao londonsku katedralu sv. Pavla u veneci- 
janskom ambijentu (sl. 49). Na mjesto postoje- 
ćih palača Piranesi je postavio svoje prostrane, 
labirintima slične zatvore (sl. 34, 35). Venecija- 
nac Guardi je odbacio uobičaieno prikazivanje 
Canala Grande i umjesto toga naslikao male 


otoke u laguni s izmišljenom arhitekturom ruše- 
vina (sl. 48). 


Ranom romantikom na prijelazu osamnaestog u 
devetnaesto stoljeće fantazija je ponovno po- 
stala snaga odrednica u umjetnosti. Neobuzdana 
fantazija suprotstavila se kontroli razbora. Sha- 
kespeare je ponovno otkriven, a slikari nisu više 
u tragedijama prikazivali trenutke najvećeg užasa 
i napetosti, nego isto tako i susret likova iz »Sna 
ljetne noći« na mjesečini. »San razbora«, da se 
poslužimo na ovom mjestu Goyinim riječima, 
omogućio je nemani, poput one na fascinirajućoj 
Fusslilevoj slici »Mora«, da muči ženu koja spava 
(sl. 45). Goyin fantastični sviiet predodžaba su- 
srećemo na njegovim bakropisima i slikama (sl. 
40. 47; ST). 


Naklonost prema tajanstvenome i nadnaravnome 
što je u jezovitim romanima Horacea Walpolea, 
Anne Radcliffe i »Monk« Lewisa našla svoj knji- 
ževni izraz, imala je i svoju paralelu u slikarstvu. 
Posebno je Fussli signalizirao odvraćanje od ra- 
cionalnoga. Još jedna posliedica romantičnog 
rasnoloženja ie atmosfera nasilja, tako karakte- 
ristična za slike Johna Martina: strašna nadna- 
ravna kazna za Babilon i Ninivu i igra snažnih 
valova što u njegovoj viziji općeg potopa gutaju 
zemlju i ljude, kao i njegov strašan »Dan gnjeva« 
(SI. 57). 


Slikarstvo kasnijeg devetnaestog stoljeća je neko 
vrijeme ignoriralo fantastičan element, jer se sve 


veća pažnja posvećivala realističnim tendenci- 
jama. Suvremeni život i pajzaž bile su teme re- 
alizma, impresionizma i postimpresionizma u 
kontinentalnoj Evropi. Pri tome se sve više uva- 
žavala estetska vrijednost boje i oblika. Tek je 
U novije vrijeme —zapostavliena —imaginativna 
umjetnost opet postala aktualna. 


U Engleskoj su njeni predstavnici prerafaeliti. 
Premda je cilj prerafaelitskog pokreta isprva bio 
»Vjernost prirodi«, za njegov kasniji razvoj ka- 
rakterističnije su vizije »idealnog svijeta koji nije 
nikad a i neće nikad postojati«, kako je to for- 
mulirao Edward Burne-Jones. Ovo idealiziranje 
utjecalo je također na umjetnike u Francuskoj i 
Belgiji koji su se posvetili poetičnijem poimanju 
umjetnosti u jednom vremenu kad se činilo da 
je impresionizam nadišao sve ono što je bilo 
prije njega, za razliku od onih slikara kojima se 
jedino radilo o vanjskim manifestacijama pri- 
rode. Na kontinentu se izraz sjetne nostalgije 
tako karakteristične za djelo Burne-Jonesa stopio 
s težnjom da izraze neobične osjećaje koji su 
pojmu dekadencije dali nov sadržaj (sl. 67, 70, 
TAN: 


Dekadencija je, kako je Verlaine pjesnički de- 
finira, bila izrazom »senzualnog duha i zabri- 
nute putenosti, nasilja i sjaja jednog degeneri- 
ranog carstva«. On tu ukazuje na nešto što 
pripada svijetu osjećaja onih umjetnika koji su u 
osamdesetim i devedesetim godinama devetnaes- 
tog stoljeća stvorili svoj vlastiti fantastični svi- 


jet: žene su bile utjelovljenje misteriozne sud- 
bine; u ilustracijama uz pripovijest Edgara Al- 
lana Poea istražio je Odilon Redon dubine mrt- 
vačkoga; Gustave Moreau (sl. 49—61) pridao je 
antičkim mitovima novo značenje, dopuštajući 
simboličkim figurama da predstavljaju razna du- 
ševna stanja. 


Nadrealizam je u dvadesetom stoljeću na neki 
način nastavio tradiciju simbolizma što su ga 
razvili Moreau i neki drugi umjetnici. No između 
ta dva pokreta postoji temeljna razlika. Dok se 
simbolizam devetnaestog stoljeća kretao u pod- 
ručju mistike i grešnosti, nadrealizam je pod 
utjecajem psihoanalize zauzeo »klinički«  dis- 
tanciran stav. Fantastičnost snova i osebujno 
podzemlje nesvjesnoga osvojilo je u umjet- 
nosti kao i u znanosti nov položaj. Nadrealisti 
su zaista prodrli u novo područje čudesnog i 
fantastičnog i ispisali najnovije poglavlje jedne 
neobične priče (sl. 73, 80, 81, 88—91, 93, 96). 

BILJEŠKE UZ REPRODUKCIJE 


1 Albrecht Altdorfer (oko 1480—1538) 
Aleksandrova bitka. Ulje na drvu, 158X 120 cm; 
1529; Munchen, Alte Pinakothek 


Utisak što ga stvara ovo djelo je posljedica po- 
vezivanja dviju ekstremnih suprotnosti: prostra- 
nosti nebeskog svoda, i zbijenih masa likova na- 
slikanih minucioznom točnošću do posljednjeg 
detalja. Tema slike je pobjeda Aleksandra Ve- 
likog nad moćnim perzijskim kraljem Darijem 
Ill u bici kod Issosa 333. godine pr. n. e. Alt- 
dorfer — slikar, grafičar i graditelj u Regens- 
Durgu — bio je pionir renesanse, jedan od vo- 
dećih članova Dunavske škole koja je odigrala 
odlučujuću ulogu u razvoju modernog slikanja 
pejzaža. Šuma i alpski krajobrazi potakli su ga 
na nove putove u shvaćanju pejzaža. Male fi- 
gure su ovdje prikazane u tako precizno vođe- 
nim potezima, da se jasno razabire Darije kako 
bježi na svojim bornim kolima. Prikaz ove bitke 
navodno je ostavio dubok dojam na Napoleona; 
no mnogo više fascinira način Altdorferova pri- 
kazivanja prirodnih elemenata, što je dugo vri- 
jeme vršilo utjecaj u slikarstvu. 


LA 


2. Albrecht Durer (1471—1528) 
Četiri jahača apokalipse. Drvorez; 39.4 x 28.1 cm; 
1499; 


Njemački renesansni umjetnici su postigli da 
drvorez postane nosiocem jednog imaginativnog 
izraza, čiji su najveličanstveniji primjeri Dure- 
rova Četiri jahača apokalipse prema Bibliji, Ob- 
javljenje 6, 2—8. Ovo djelo možemo s pravom 
nazvati jednim od najvećih ostvarenja umjet- 
nosti Zapada. Durerovo izdanje Objavljenja izašlo 
je 1498. I bila je prva na Zapadu tiskana knjiga 
koju je izdao i u isti mah ilustrirao jedan te isti 
umjetnik. Kao izvore Durer je upotrijebio stare 
ilustracije, no njegov genije ih je umio pretvo- 
riti u djela uzvišene veličine. 


3 Hans Baldung, nazvan Grien (oko 1480—1545) 
Začarani konjušar. Drvorez; 34.3 X 20.1 cm; New 
York, Metropolitan Museum of Art 


Hans Baldung-Grien, slikar i grafičar, u rano 
je vrijeme svoga stvaranja možda radio u Dure- 
rovoj radionici. Bio je, kao i on, umjetnik velike 
maštovitosti. Nadimak »Grien« (njem. grun = 
= zeleno) dobio je čini se zbog _ svoje osobite 
naklonosti zelenoj boji. Unatoč formalnoj stro- 
gosti i jednostavnoj kompoziciji, njegove grafike 
se također često odlikuju nestvarnom atmosfe- 
rom. On je ovdje središnju perspektivu, prona- 
lazak renesanse, kombinirao s neobičnim po- 
gledom na ljudski lik u visini očiju promatrača 
i time postigao osebujno djelovanje. 


4 _ Piero di Cosimo (1462 — oko 1521) 
Mitološka scena. Ulje na drvu; 65 X 183 cm; Lon- 
don, National Gallery 


Element fantastičnog u firentinskoj umjetnosti 
rane renesanse, a koji je proisticao iz mitologije 
i legendi, u Pierovim se djelima izrazio na po- 
nešto groteskan način, poprimao je osebujne 
forme, no na ovoj slici pokazuje naročitu njež- 
nost i patetiku. Mali faun nježno dodiruje rame 
mrtve djevojke koja je podlegla rani na vratu. 
Pas do nje je vrlo tužan. Način kako su obrađe- 
ne ptice i životinje na obali i u morskim uvala- 
ma u daljini podsjećaju nas na davno prošla 
doba. Ova slika se često spominje kao Pro- 
kridirana smrt, no budući da na slici nema Pro- 
kridinog supruga Kefala čija ju je strijela slu- 
čajno usmrtila, to je veza između slike i priče 
dvojbena; zbog toga se slika danas radije spo- 
minje bez određenijeg naslova. Dimenzije drve- 
ne ploče na kojoj je slika ne isključuje moguć- 
nost da je služila kao ukras na zidu. 


5 _ Giulio Romano (1499?—1546) 
Pad giganata. Freska, 1532—34. Mantova, Pa- 
lazzo del Te 


Federico Gonzaga, grof od Mantove, dao je osli- 
kati svoju palaču Palazzo del Te slikaru Giuliju 
Romanu. Te slike su karakterističan primjer fan- 
tastičnog efekta koji se može postići ekstremnim 
iluzionizmom. Giulio je u mladosti bio Rafftaelov 
učenik i njegova desna ruka pri izrađivanju na- 
crta za dekoraciju Vatikana; nakon Raffaelove 
smrti god. 1520. Giulio se smatrao najznačajni- 
jim talijanskim slikarom i crtačem. U Mantovi je 
bio primljen s velikim poštovanjem; grof je želio 
da se iz nekoliko zgrada i staja stvori palača. 
Vrlo vješt arhitekturi i slikanju fresaka, pod utje- 
cajem Michelangelove dramatične snage i Rarf- 
faelova klasicizma, Giulio se naročito trudio; nje- 
govo remek-djelo je ova zidna slika. Djelo zapre- 
ma čitav zid od poda do stropa. Prikazan je bi- 
jeg giganata pred Jupiterovim strijelama, dok se 
ruše zidovi i stupovi. Dramatika događaja je još 
potencirana pravim plamenom iz kamina ugra- 
đenog u sam zid. 

6 Prema Hieronymusu Boschu (oko 1450—1516) 
Čovjek-drvo. Bakropis, 31.9xX 24.8 cm. St. Louis, 
Missouri, St. Louis Art Museum 


Skica za čovjeka-drvo izrađena perom, iz »Vrta 
požude« što se čuva u bečkoj Albertini razlikuje 
se ponešto od slikane verzije na triptihu u Pradu 
(usp. sl. 9), a i od ovog što dokazuje privlačnost 
tog neobičnog lika. U ove razlike se ubrajaju 
na slici prikazane gajde na glavi čovjeka-drva, 
što upotpunjuju lutnju, harfu i orguljice ispod 
njega. Na originalnoj slici je Bosch umjesto 
gajde nacrtao polumjesec — simbol hereze. Oba 
grafička djela sadrže mnogo formalnih osobitosti, 
koje se mogu vidjeti i u dovršenoj slici, no slika 
je jedino u mogućnosti da predoči tmurnost koja 
vlada pod plamenim zidom — prije svijet izgub- 
ljenih duša i psihotičkih stanja nego mjesto gdje 
ih srednjovjekovni demoni kažnjavaju. 


7 gore: Leonardo da Vinci (1452—1519) 
Alegorija. Crvena kreda, 17xX28 cm. Oko 1516. 
Windsor Castle, Royal Library 


Ova alegorija je jedan od Leonardovih najmuč- 
nijih crteža. Na krmi lađe sjedi vuk, jednom 
šapom držeći kormilo dok mu je druga na kom- 
pasu, igla kojega pokazuje na orla što sjedi 
na zemaljskoj kugli. Jarbol lađe čini drvo mas- 
line. Ovaj siže bio je interpretiran na razne na- 
čine, ali nijedan nije potpuno uvjerljiv. Bernard 
Berenson ga je tumačio kao alegoriju papinskog 
častohleplja, budući da vuk obično simbolizira 
papinstvo, a orao cara. No A. E. Popham je 
ukazao na to da orao nosi francusku krunu što 
bi moglo značiti da crtež aludira na savez pape 
Leon X i francuskog kralja Francois | sklopljen 
1515. Moguće je da se radi o znanstvenoj ale- 
goriji, koja simbolizira magnetski pol. Ili je pak 
Leonardov pronicljivi duh naprosto zamislio ka- 
kav emblem bez ikakve političke namjere i zna- 
čenja? Ovaj lijepi crtež jedna je od nepoznanica 
njegova zagonetna duha. 


7 dolje: Andrea Mantegna (1431—1506) 
Bitka morskih bogova. Bakrorez, 32.8X 44. cm. 
Oko 1490. London, British Museum 


O sadržaju ovog djela postoji nekoliko tumače- 
nja. Jedna teorija smatra da su to mitološki 
»jedači riba« iz antike, a da nam slika prika- 
zuje kako bi se oni vladali kad bi ih zavist me- 
đusobno zavadila; no ovo je tumačenje vrlo 
dvojbeno. Kako god bilo, Mantegnin bakrorez 
je izraz njegove sklonosti antičkim temama i 
originalnost njegove grafičke tehnike, u kojoj 
se objedinjuje učenost rane renesanse i osjećaj 
za plastično, što mu je namro veliki firentinski 
kipar Donatello. Mantegna primjenjuje grafičku 
tehniku onako kako bi kipar upotrebljavao dlije- 
to. Njegovo osjenčavanje »ravnom crtom« pri- 
daje njegovu djelu nešto izrezbarenoga, i ono se 
razlikuje od uobičajenih bakroreza predviđenih 
za reprodukciju, a koji imitativno reproduciraju 
svjetlo, sjenu i zakrivljenost. 


8 Hieronymus Bosch (oko 1450—1516) 
Sudnji dan; ulje na drvu, 164 x 127 cm; Akademie 
der bildenden Kunste, Beč 


Ovaj triptih, čija je srednja ploča ova slika, po 
mnoštvu je bizarnih pojedinosti, grotesknim pri- 
zorima i ugođajima zaista zapanjujuće djelo. Li- 
jevo krilo je puno prijetećeg nemira, razna zla 
paraju nebo; srednju ploču ispunjuje bistro i 
mirno srednjevjekovno nebo što je u napadnom 
kontrastu sa zastrašujućim dubinama ispod nje- 
ga. Mnoštvo scena u tamnim, žarkim bojama po- 
kazuje bolnom točnošću kažnjavanje grešnika: 
klaonicu gdje se razvratnici sijeku na komade, 
kola za mučenje, kotao u kome se ubojice živi 
peku. Boschova simbolistička i duhovna strana 
ovdje mnogo manje dolazi do izražaja nego u 
njegovim drugim slikama. Zato neki kritičari ovo 
djelo smatraju radom jednog njegova manje ma- 
štovitog nasljednika. No slika zapravo sadrži 
mnogo detalja, što ih je jedino Bosch mogao 
izmisliti, primjerice čudesni zmaj koji izgleda kao 
da šapuće neke đavolske izreke. 


9 _ Hieronymus Bosch (oko 1450—1516) 
Pakao (detalj); ulje na drvu, 220xX97 cm; oko 
1500; Prado, Madrid 


Najneobičniji uvid u fantastičan svijet Hierony- 
musa Boscha daje veliki triptih u Pradu, iz čijeg 
je desnog krila ovaj detalj. Triptih se zbog sjaj- 
nih, karnevalskih scena na srednjoj ploči često 
naziva »Vrtom strasti«; impresivni maksimum ne- 
običnog slikarskog izraza postignut je u konač- 
noj sceni, u kojoj dominira lik rastočenog i ras- 
padajućeg »čovjeka-drva«. Ovo krilo se ponekad 
naziva »glazbeni pakao« zbog mnogih prikazanih 
glazbenih instrumenata koji vjerojatno simbolizi- 
raju nepravilnu primjenu predmeta predviđenih 
za više svrhe. Tu vlada simbolizam, a mnogo 
je toga još neprotumačeno — ili se ne može 
protumačiti. Raspucano tijelo bi se moglo dovesti 
U vezu sa »zemaljskom kuglom«; dok je ona ci- 
jela simbolizira savršenost, a ovdje je razbijeno 
i pretvoreno u neku vrstu unutarnjeg pakla, pre- 
bivalištem razvratnika. Kvrgavi udovi simbolizi- 
raju slabljenje tjelesne snage; nesigurno balan- 
siranje na krhkim čamcima umjesto nogu, vjero- 
jatno ukazuje na propadanje u glib podzemlja. 
Neki su pretpostavljali da je glava čovjeka-drva 
Boschov autoportret, čime je htio reći da se ne 
smatra imunim protiv ljudskih slabosti. 

10. Giorgio Ghisi (oko 1520—1582) 

Raffaelov san ili Michelangelova melankolija; ba- 
krorez, 37.7 X 54.2 cm; Victoria and Albert Muse- 
um, London 


Ovo je djelo sjajan primjer manirizma koji je na- 
stao početkom šesnaestog stoljeća, razvio slo- 
žene slikarske kompozicije i davao prednost 
alegorijskim slikama. Nijedan od alternativnih 
naslova po kojima je ovaj bakrorez dosada po- 
znat nije pobliže objasnio temu. Danas je smat- 
ramo fantastičnom analogijom Enejinu posjetu 
podzemlju. U ovoj interpretaciji nije centralna 
figura Tezej okovan na stijenu, nego melanko- 
lična duša koju muče more i koja pruža ruku 
tražeći ljubav. Latinski natpis (desno) upozorava 
posjetioca neka se ne predaje zlu, nego neka 
mu se odlučno suprotstavlja. Skica se pripisi- 
vala nekolicini autora, no Gnisi koji je bakropis 
sam izradio, sigurno je bio majstor velike mašto- 
vitosti, i suvereno je vladao svojim zanatom. Bez 
obzira na postanak bakroreza, on je alegorija 
što fascinira svojom oprečnošću između duhov- 
ne opterećenosti i nade, kao što fascinira i ne- 
običnim detaljima. 

11 _ (lijevo) Leonardo da Vinci (1452—1519) 
Studije pet glava; pero, 26.1xX 20.7 cm; Royal 
Library, Windsor Castle 


Jedan od aspekata Leonardova univerzalna po- 
gleda na život i Svijet bio je taj, što se kao 
umjetnik nije samo bavio idejom savršene lje- 
pote, već se u jednakoj mjeri zanimao i za fan- 
tastično i za groteskno. Ružna lica kao ova ovdje 
su vjerojatno rezultat njegova proučavanja iz- 
raza, a i vježba za njegov neobičan genij. Tako 
Leonardov biograf Vasari piše da je toliko volio 
»neobične glave« da je »slijedio svakoga tko 
mu je pobudio pažnju, pa bilo to i čitav dan«, 
no točno je da nikad nije stvarao portrete sa 
smiješnim deformacijama, koji bi se mogli uvrs- 
titi u karikaturu. Karikatura se kasnije pojavila 


kao sporedni produkt umjetnosti, i od nje se 
Leonardove ozbiljne — pa čak i znanstveno mo- 
tivirane — studije bitno razlikuju. 


11 _ (desno) Cornelis Bloemaert (1603—1680) 
Dvije sove klizačice; bakrorez, 20.7xX 14.6 _ cm; 
Museum Boymans van Beuningen, Rotterdam 


Fantastičan svijet mašte sa životinjama i ptica- 
ma u ljudskoj odjeći i ljudskog vladanja ima du- 
gu povijest u umjetnosti i književnosti sve do u 
naše doba, u kojem Walt Disneyev Paja Patak 
u mornarskom odijelu i drugi slavni Disneyevi 
likovi oduševljavaju gledaoce širom svijeta. Ovaj 
bakrorez Cornelisa Bloemaertsa nastao je prema 
crtežu koji se pripisuje Adriaenu van de Venneu 
(1589—1662). Ovaj se posljednji pokazao pre- 
tečom Walt Disneyeva genrea pokazujući dvije 
sove obučene u sjeverno-nizozemsku nošnju pr- 
ve polovice sedamnaestog stoljeća i opremljene 
klizaljkama — upravo kao i nizozemski građani 
koji kližu po zamrznutim kanalima na mnogim 
slikama iz tadašnjeg vremena. Van de Venneove 
sove pokazane su na humorističan način kako 
i odgovara tom genreu, no s ponešto prijetećim 
akcentom, bar što se tiče malih glodavaca. 


12. Matthias Grunewald (oko 1470—1528) 
Iskušavanje sv. Antuna; ulje na drvu, 265Xx 139 
cm; oko 1515; Unterlinden Museum, Colmar 
(Alsace) 


Među malobrojnim djelima velikog njemačkog 
slikara Grunewalda (Mathis Neithart-Gothardt) 
ističe se krilni oltar izrađen za samostan sv. 
Antuna u Isenheimu u Alsaceu. To je djelo vrlo 
velikog intenziteta i raspona osjećaja, počevši 
od ljepote Objavljenja i zbora anđela, preko ago- 
nije Raspeća do trijumfa Uskrsnuća. Krilo poka- 
zuje dva prizora iz života sv. Antuna: lijevo krilo 
prikazuje posjet sv. Antuna pustinjaku Pavlu u 
pustinji, a na desnom (ovdje reproduciranom) 
krilu je njegovo iskušavanje, vizija bez premca 
što se tiče strašnih sablasti koje ga napadaju. 
Slika postaje još fantastičnijom zbog kontrasta 
S prizorom razgovora svetaca na lijevom krilu, 
i ekstatičnim osjećajima izazvanim drugim oltar- 
skim pločama. Premda je Grunewald Durerov 
cuvremenik, ostao je gotovo izvan renesansnih 
utjecaja; njegov groteskni svijet po svojoj snazi 
zapravo pripada kasnoj gotici. 

13 Hieronymus Bosch (oko 1450—1516) 
Iskušenje sv. Antuna; srednja ploča, 131.5XxX119 
cm; oko 1500; Museu Nacional de Arte Antiga, 
Lisabon 


»Iskušenje sv. Antuna« je vrlo česta slikarska 
tema, no nikad nije nijedno djelo bilo kompleks- 
nije koncipirano i bogatije simbolima nego ova 
Boschova verzija, što predstavlja srednju ploču 
jednog triptiha. Antun je kao sin imućnih rodi- 
telja rođen u četvrtom stoljeću u gornjem Egiptu. 
Legenda nam kaže da je svoj imetak podijelio 
siromasima i povukao se u pustinju na osamlje- 
no meditiranje. Ondje ga snašao strah i isku- 
šenje, što je Bosch prikazao na svoj karakte- 
ristično maštovit način. U prvom planu se odr- 
žava misa za mrtve. Demoni izviru iz goleme bun- 
deve, a u sredini paradiraju monstruozna stvo- 
renja kao na primjer Gryllus bez trupa, čija glava 
izrasta iz nogu — čudovište iz bajki koje je 
oživila Boschova mašta. Vatra u pozadini uka- 
zuje na zle sile. Leteće lađe što po nebu lete sa 
svojim putnicima pokazuju nam pomanjkanje 
svake zemaljske granice. Lijevo krilo prikazuje 
sveca u času kada je svladan strahom. Jednako 
kao kod Grunewalda (sl. 12), Bosch više nagla- 
šava element zastrašenosti nego zavođenja, 
premda se na desnom krilu mogu razabrati užici 


kojima bi se morao odupirati. 
a 


14. Agostino de' Musi, zvan Agostino Veneziano 
(1490— poslije 1531) 

Kosturi; bakrorez prema Bacciju Bandinelliju, 

31,2X508 cm; Yale University Art Gallery (da- 

rovao Ralph Kirkpatrick), New Haven, Connecti- 

cut 


Agostino de' Musi rođen je oko 1490. u Veneciji, 
I bio je jedan od onih bakrorezaca koji su po 
narudžbi Marcantonija Raimondija radili na 
traženim reprodukcijama Raffaelovih djela. Bac- 
cio Bandinelli bio je firentinski kipar i slikar 
koji se intenzivno zanimao za anatomiju i on je 
naložio Agostinu da njegova saznanja iz anato- 
mije fiksira. U tu svrhu mu je Bandinelli stavio 
na raspolaganje kostur od sasušenih kostiju 
prema kome je Agostino trebao izraditi anatom- 
sku sliku. Unatoč njenu jezivu djelovanju, slika 
je navodno izazvalo veliko divljenje. 


15 Agostino _ Veneziano (1490— poslije 1531) 
— pripisuje mu se: 
Kostur; bakrorez, 29,6 X 62.5 cm; oko 15187; 


Maštoviti detalji renesansnih slikara kao i mno- 
gobrojni motivi i simboli stare dekorativne um- 
jetnosti omogućili su talijanskim bakrorescima 
šesnaestog stoljeća da crpu iz repertoara fan- 
tastičnog oblikovanja. Tako je primjerice Ago- 
stino izrađivao bakroreze prema Raffaelovim 
slikama. Otvorena kompozicija i naturalizam vi- 
soke renesanse pri obradi likova oprečna je 
nagomilanom mnoštvu u Gnhisijevu fantastičnom 
»Rafaelovu snu« (sl. 10). Tema je ovdje vjero- 
jatno bila »vračanje«. Na ovaj kostur nas pod- 
sjeća jedno mnogo kasnije djelo »Prizor s vje- 
šticama« Salvatora Rosea (sl. 27). 


16. Pieter Bruegel stariji (oko 1525—1569) 
Trijumf smrti; ulje na drvu, 117x162 cm; oko 
1562; Prado, Madrid 


Ovo remek-djelo brojgelovske mašte obrađuje 
glavnu temu, smrt, u naoko beskrajnom nizu 
varijacija i povezanosti. Smrt u obliku kostura 
kosi u jednoj mjeri kralja, kardinala, građanina, 
mlado i staro, hvata za skute jednu lijepu dje- 
vojku i u morbidnoj razuzdanosti ubija igrače | 
pijance. Smrt na konju tjera svojom kosom 
mnoštvo ljudi u zajednički grob. Ova slika je 
stilistički i tematski srodna »Padu andela« (sl. 
18) i »Dule Griet« (sl. 19) i ona iznosi na vidjelo 
Breugelovu sklonost grotesknim izmišljotinama 
kao | njegov pristup problematici smrti i sud- 
njeg dana, u šezdesetim godinama šesnaestog 
stoljeća. Ovo djelo možemo smatrati slutnjom 
budućih katastrofa; u pozadini slike i jesu takvi 
prizori požara i potapanja brodova što su se 
kasnije stvarno zbili za vrijeme Vojvode od 
Albe, kojeg je španjolski kralj Filip II poslao 
1567. da uguši ustanak u Nizozemskoj. 


17. Jacques Callot (1592/93—1635) 
Iskušavanje sv. Antuna; bakropis, 35,8 X 46,4 cm, 
1643; 


Sjajni i plodni francuski crtač, bakrorezac i 
bakropisac Jacques Callot birao je doduše su- 
vremene teme, no ovdje vidimo jedan legendarni 
religiozni _ prizor koji je fascinirao i Matthiasa 
Grunewalda i Hieronymusa Boscha (sl. 12 i 13) i 
inspirirao njihova remek-djela, a on ga je istak- 
nuo na vlastiti dramatičan način. Ova tema je 
mašti ostavljala veliku slobodu, pa je zato fas- 
cinirala mnoge evropske srednjovjekovne umjet- 
nike. Callotov bakropis se možda neposredno 
odnosi na ustanke u toku tridesetogodišnjeg 
rata, što ih je dijelom i sam doživio. Callot se 
rodio u Nancyju, a u Firenci je na dvoru Cosima 
de' Medici postigao velik uspjeh svojim prizorima 
svečanosti i likova _ iz »Commedia dell'arte«. 
Nakon povratka u Nancy postali su vrlo traženi 
njegovi crteži s bitkama i opsadama u ratom 
opustošenoj Lotringiji. U svojim »Miseres de la 
guerre« postiže izražajnu moć _ Francisca _ de 
Goye. U »Iskušavanju« odabrao je čas kad se 
pojavljuju krilata čudovišta koja na poprištu 
borbe zavijaju i bjesne oko sveca usred ruše- 
vina. 

18 _ Pieter Bruegel stariji (oko 1525—1569) 
Pali anđeli; ulje na drvu, 117x162 cm; 1562; 
Musee Royaux des Beaux-Arts, Bruxelles 


Na ovoj slici je Bruegel prikazao jednu tada vrlo 
popularnu temu; stil podsjeća prije na srednji 
vijek nego na sredinu šesnaestog stoljeća; upo- 
irebljava fantastične elemente koji potječu od 
Hieronymusa Boscha. »Andđeli« — otpadnici sna- 
žno podsjećaju na Boschove figure: čudnovata 
bića, dijelom ljudi, dijelom ribe, ptice ili zmije, 
ili nakaze. Ona treba da slikovito prikažu grije- 
he i poroke palih anđela. Pretrpanu kompozi- 
ciju Bruegel je raščlanio pomoću jakih akce- 
nata: u srednjem, dominirajućem dijelu je borba 
sv. Mihajla i njegovih velikih, u bijelo obučenin 
kuju njihovu pobjedu. Poraz i kaos u četama 
odmetnika prikazan je jednakom energijom kao 
| » Trijumf smrti« (sl. 16). 


19_ Pieter Bruegel stariji (oko 1525—1569) 
Dulle Griet; ulje na drvu, 115X161_ cm; 1562; 
Museum Mayer van den Bergh, Antwerpen 


Ovo je jedno od najsloženijih djela što ih je 
Bruegel ikada naslikao. Vidi se mnogo simbola, 
vjerojatno _alkem'čkih, kao i nakaznih likova 
koje je Bruegel posudio od Boscha. Značenje 
kompozicije je toliko nejasno da je doživjelo 
najrazličitije interpretacije. Je li Dulle Griet (Luda 
Greta) furija iz pakla — premda se to po njenu 
izgledu ne bi moglo tvrditi, — strašilo iz flaman- 
skog folklora, pesonifikacija gramzljivosti ili al- 
kemički šegrt koji se s mačem u ruci otputio na 
tajanstvene obrede u podzemlje? Može li biti 
da je to na ružan način prikazan simbol općega 
gnjeva zbog teških političkih prilika u Nizozem- 
skoj? Ili je pak Bruegel oživotvorio posljednje 
vrzino kolo? Kako god bilo »Griet« nam još jed- 
nom pruža čitavu zbirku čudesa, prije nego š'o 
je realizam prevladao Bruegelovom maštom. 


20 Pieter Bruegel stariji (oko 1525—1569) 
Gore: Krajolik s obzidanim gradom (Junački 
grad), pero, smeđa tinta, 23,7 X 33,8. cm; 15593; 


British Museum, London na 


Dolje:  Spes (Nada); pero, sivo-smeđa tinta, 


22,4 X 29,5 cm; Kupferstichkabinett, Berlin IVI 


Ovi crteži su dva suprotna primjera za eleme- 
nt mašte, koji prožima cjelokupno Bruegelovo 
djelo. »Krajolik« se doduše osniva na prizoru 
što ga je umjetnik kao mladić mogao vidjeti na 
putu iz Flandrije u Italiju, no iz njega govori na- 
klonost prema zidinama, tornjevima i dramatič- 
nim daljinama, što više ukazuje na Bruegelovu 
maštu nego na geografsku stvarnost. Slike 
»Spes« (latinska riječ za nadu), kao i »Trijumt! 
smrti« (sl. 16) i »Pali anđeli« (sl. 18) pokazuju 
nam kako je Bruegel prihvaćao osnovnu iemu 
ili ideju, i kako ju je izuzetno izrađivao. Žena 
koja stoji na sidru u uzburkanom moru, što sim- 
bolizira nemir u svijetu, jest personifikacija nade. 
U jednoj ruci drži lopatu, u drugoj srp, a na 
glavi nosi košnicu: sve su to simboli za teške 
ili opasne radnje i daju smisao latinskom testu 
na donjem rubu slike: »Sigurnost što nam ie 
nada pruža vrlo je ugodna i važna za život usred 
tolikih gotovo neizdrživih nevolja.« Katastrofe na 
moru, zatvorenici u ćeliji i goruća kuća predo- 
čuju nam daljnje patnje kod kojih je rada od 
životne važnosti. Slično kao u »Trijumfu smriu« 
Bruegel postavlja gledište dosta visoko i dijago- 


nalno _raščlanjuje kompoziciju, postižući iime 
skladnost slike. »Spes« je skica za bakropis | 
pripada nizu Sedam kreposti koje je Bruegel 
crtao krajem pedesetih godina šesnaestog sto- 
ljeća. Prije toga je jednom nizu od sedam crteža 
dao naslov Poroci; jedan od njih, »Luxuria«, 
je ovdje reproduciran u slici 21 dolje. Bruegelove 
grafike bile su očito vrlo tražene; on je zacijelo 
u materijalnom pogledu u velikoj mjeri od njih 
zavislo. 


21 _ Pieter Bruegel stariji (oko 1525—1569) 
Gore: Pčelari i pticokradica; pero, smeđa tinta, 
20 X 30 cm; oko 1568; Kupferstichkabinett, Berlin 


LI 
Dolje: Luxuria; pero, smeđa tinta, 22,6 x 29,7 cm; 
1557; Bibliotheque Royale, Bruxelles a 


Na početku svoje karijere Bruegel je izradio 
mnogo crteža za grafike i svjesno je imitirao 
Boschov stil (usp. sl. 8, 9 i 13), čija su djela očito 
naišla na velik odjek; čak je objavljen jedan 
Bruegelov crtež s netočnim natpisom što ga je 
pripisivao Boschu. Na slici »Luxuria« (požuda) 
prikazani su čudnovati demoni, svojevrsne zgra- 
de koje izgledaju kao šuplje nakazne biljke, te 
raznolika zbivanja, što sve spada u Boschovu 
tradiciju. Činjenična simbolika je relativno di- 
rektna. Gola žena u sredini predstavlja požudu. 
Sve životinje uokolo — paunovi, labudovi, ovce, 
psi, majmuni — bili su u flamanskom folkloru 
vezani uz pojam požude. U sredini se kreće 
prema desnoj strani procesija, što je predvodi 
čovjek svirajući u gajde (također simbo! po- 
žude). Čovjek što jaše na nekom čudovištu očito 
je počinio brakolomstvo i biva javno kažnjen 
(što se u Flandriji stvarno i dešavalo). On na 
ovom crtežu nosi biskupsku mitru, no budući da 
su slikaru zbog toga prigovorili, na kasnijem 
bakrorezu isti lik nosi neutralni šešir. Naslov pod 
slikom glasi: »Požuda zaudara, puna je ne- 
Čistoća, ona razara snage i oslabljuje udove.« 
»Pčelari« predstavljaju proširenje Boschove_ i 


Breugelove zajedničke teme — životinje, ljudi | 
predmeti uzajamno zamijenjuju svojstva. Likovi 
su od pčela zaštićeni maskama od pruća, što 
djeluje neobično nadrealistički. 


22. Giuseppe Arcimboldo (1527—-1593) 
Zima; ulje na drvu; 67XxX51 cm; 1563; Kunst- 
historisches Museum, Beč 


Milanski umjetnik Arcimboldo bio ;e dvorski sli- 
kar austrijskih careva Ferdinanda |I, Maksimili- 
jana II i Rudolfa II, a pamtimo ga ponajviše zbog 
njegovih grotesknih glava i likova koji se sas- 
toje od voća, cvijeća, povrća i riba. »Elementi« 
i » Godišnja doba« su njegove naiznačajnije se- 
rije. Arcimboldove slike su toliko odgovarale 
ukusu Rudolfa Il, da ga je imenovao falačkim 
grofom. Dugo poslije toga se njegovo djelo kao 
prolazna moda ignoriralo, no zahvaljujući nad- 
realističnim elementima ono je u dvadesetom 
stoljeću postalo opet zanimljivo. 


23 Michelangelo Merisi da Caravaggio 
(1573—1610) 

Medusa. Ulje na platnu, drveni tondo; promjer 

60 cm; oko 15967; Uffizi, Firenca 


Caravaggio je bio revolucionarni genij s velikim 
utjecajem na razvoj evropskog slikarstva, bio je 
u neku ruku pokretač dramskog realizma, tako 
karakterističnog za sedamnaesto stoljeće. Ovo 
se može djelomično objasniti njegovom navikom 
realističkog prikazivanja svakidašnjih i jednostav- 
nih ljudi i to upravo u temama u kojima bi se 
obično očekivalo izvjesno idealiziranje crta lica; 
zbog toga su neke ustanove pojedina djela što 
su ih kod njega naručile, kasnije odbile. Jed- 
nako začuđujući su njegovi snažni efekti svjetla 
i sjene, u kojima kao da se zrcali njegov žestok 
temperament; tako i u antičkoj temi »Medusa« 
KOju Perzej, zaštićen Zeusovim štitom, ubija. 
Medusinu glavu su položili na štit, no ona je 
zadržala sposobnost da živa bića pretvori u 
kamen. Caravaggio je prikazao odrubljenu glavu 
neobično naturalistički. 


24. Gore: Christopher Jamnitzer (1563—1618) 
Groteskni turnir; bakropis iz »Knjige novih gro- 
teski«, 1610 


Ovaj bakropis potječe iz jednog niza što je iza- 
šao 1610. u Nurnbergu. Oba vilenjaka, kao i ži- 
votinje na kojima jašu — pola ptice, pola školj- 
ke — su stvorovi iz mašte; no istovremeno ova 
scena parodira i turnire onog vremena. Vilenjaci 
se mogu ubrojiti u tradiciju Bosch-Bruegel, dok 
se čudnovate životinje sastoje od različitih ele- 
menata, što ih je preporučio Leonardo da Vinci 
u svom znamenitom tekstu o prikazivanju likova 
iz bajki. 


24. Dolje: Guercino (1591—1666) 

Groteskna noga; pero, tinta, tuš; 14,9x 22,3 cm; 
Ashmolean Museum, (posuđeno iz zbirke Gat- 
horne—-Hardy), Oxford 


Giovanni Francesco Berbieri imao je nadimak il 
Guercino (»Razroki«) i pod tim imenom je ovaj 
barokni majstor i plodni crtač najviše poznat. 
Među njegovim crtežima su i grandiozne studije 
za njegove religiozne slike i niz pejzaža u kojima 
se partije tintom i tušem neobično prelijevaju je- 
dna u drugu. Ovi crteži bili su vrlo traženi u En- 
gleskoj u osamnaestom stoljeću (tako ih je u 
jednoj jedinoj zbirci, kraljevskoj zbirci u Wind- 
sorskom dvorcu, šest stotina). Reproducirani 
primjerak nastao je očito iz jedne spontane 
grafičke ideje. Guercino je na ovoj slici spojio 
ruku i nogu na takav način da ga se smatra 
pretečom nadrealizma. 


25 _ Filippo Morghen (1730— kraj osamnaestog 
stoljeća) 
Dvije fantastične scene; bakropisi iz »Raccolta 


delle Cose«, 1764; aa aa 


Ovi bakropisi iz »Raccolta delle Cose« (»Zbirka 
predmeta«) proizlaze iz zaigrane mašte, što 
donekle odgovara rokokou osamnaestog stolie- 
ća. Oni odražavaju eleganciju i arteficijalnost, 
čemu su tada bili podređeni svi oblici dekora- 
cije. To je naročito odgovaralo plemstvu kome 
je već bila dojadila strogost i ozbiljnost francus- 
kog kralja Louisa XIV. Morghen — bakropicac, 
bakrorezac i izdavač grafika -— radio je u Rimu 
i Napulju. Stil rokokoa mu je vrlo odaovarao. 
Fini potezi u njegovu crtežu i čudnovata ekstra- 
vagancija njegovih ideja se u obim scenama na- 
dopunjuju. Fantastična životinja je primamljena 
u stupicu, tunkcija koje se ne može razaznati, 
a groteskna ptica igra neodređenu ulogu u ;ed- 
nom zagonetnom ribarenju. 


26 Francesco Zucchi (1562—1622) 

pripisuje mu se: 
Ljeto; ulje na platnu, 100,7X140,5 cm; Wads- 
worth Atheneum, Hartford, Connecticut 


Slikar ove slike nije sa sigurnošću utvrđen, 
premda stoji činjenica da je bio pod Arcimbol- 
dovim utjecajem (sl. 22). Arcimboldo je svoje 
fantastične likove postavljao pred jednobojne 
pozadine. No u ovoj je slici prvi plan uklopljen 
u sunčani pejzaž pozadine. U evropskoj umjet- 
nosti se često javljao siže što ga se može raz- 
ličito tumačiti (ovdje na primjer kao gomila voća 
i povrća, ili pak kao ležeći čovjek); danas je 
dvoznačnost likova oživjela u filmu, posebno u 
crtanom, gdje su u međuvremenu hrastovi koji 
govore i metle koje plešu postale sasvim obične 
pojave. Crtani filmovi su naravno u prvom redu 
namijenjeni djeci; no u gotovo svima nama se 
krije jedna jednostavna, djetinjasta sklonost za 
neobično i groteskno, kojoj Arcimboldov ličan 
stil odgovara. U dvadesetom stoljeću, za nad- 
realizma, Arcimboldo je ponovno otkriven. Po- 
stoji međutim mogućnost da danas njegove slike 
shvatimo pogrešno ili preozbiljno; budući da se 
nadrealizam zanima na gotovo znanstven način 
za snove, psihoanalizu i iracionalno, mi te slike 
na taj način i tumačimo. Djela Arcimbolda i 
njegovih sljedbenika su u prvom redu zabavna; 
a njihova snaga je u spretnosti kojom se postiže 


dvostruka iluzija. A] 
ne 


27 Salvator Rosa (1615—1673) 
Scena s vješticama; ulje na platnu, 72X 132 cm; 
oko 1645; Earl Spencer, Althorp 


Progon vještica se u sedamnastom stoljeću u 
strogo puritanskim sredinama doduše još okru- 
tno provodio, no njegovo likovno prikazivanje je 
tada prvenstveno udovoljavalo naklonosti kulti- 
viranih krugova za noćnim scenama i jezivim 
događajima. Salvator Rosa je slikao rascijepane 
krajolike i stijene, kao I bitke, ali i takove scene 
koje su odgovarale tadašnjoj sklonosti k jezovi- 
tome. Ova je slika dobar primjer toga. Vide se 
nekoliko skupina vještica. Lik u kukuljici na 
lijevo je vjerojatno lažni svećenik. Likovi koji na 
obješenome pale kosu i režu nokte na nogama 
skupljaju »relikvije«, do kojih su vještice mnogo 
držale, budući da su potjecale od čovjeka koji 
je umro nasilnom smrću. Skupina na skeletima 
može se usporediti sa slikom Agostina Vene- 
tiana »Kostur« (sl. 15) 


28 Jacob de Gheyn stariji (1565—1629) 
Vrzino kolo; pero, tinta, tuš, 38xX 51,8 cm; Christ 
Church, Oxford 


Utjecaj talijanske umjetnosti — sadržajno i for- 
malno — dokumentiran je u Nizozemskoj za ne- 
sređenih vremena prije no što su holandski rea- 
lizam i produkti protureformacije razlučili južne 
provincije od sjevernih. Talijanski manirizam do- 
veo je do jednog ekstravagantnog stila, u sre- 
dištu kojeg je stajala tzv. »Haarlemska akade- 
mija« i čijim se glavnim predstavnicima smatra- 
ju Karel van Mander (1548—1606), slikar i um- 
jetnički kroničar, te Hendrik Goltzius (1558— 
—1617), bakropisac i crtač. Jedan od Goltziu- 
sovih učenika bio je i Jacob de Gheyn koji je isto 
tako bio prvenstveno bakrorezac i crtač. Kako 
god je bio vrlo originalan to se u njegovim dje- 
lima ipak naslućuje nešto od ekstravagantne ma- 
nire ove grupe. Njegov interes za scene s vješ- 
ticama, u to vrijeme prava pravcata moda u 
Italiji, otkriva i talijanski utjecaj. 


29 Jacob de Gheyn stariji (1565—1629) 
Vještičja kuhinja; pero, tinta, tuš; 28x 40,8 cm; 
Ashmolean Museum, Oxford 


Kao i na prethodnom crtežu (sl. 28) je de Gheyn 
u jednom maštovitom djelu prikazao vještice. 
Njegov svijet groteske se bitno razlikuje od onog 
Hieronymusa Boscha i Pietera Bruegela koji su 
se povodili za nizozemskom tradicijom sred- 
njega vijeka. Dokaz njegove popularnosti su gra- 
vure izrađene prema njegovim crtežima. 


30 Claude Lorrain (1600—1682) 
Ukrcavanje sv. Ursule; ulje na platnu, 115x149 
cm; National Gallery, London 


Ovo remek-djelo na jedinstven način objedinjuje 
nostalgično poimanje jedne klasične prošlosti, 
nestvarnost legende i vjerno prikazivanje prirode. 
Sudbina sv. Ursule i jedanaest tisuća djevica 
koje su na hodočašću bile mučene i ubijene od 
Huna u Kolnu, čini se da nije posebno zabrinja- 
vala francuskog majstora. Ova kompozicija sa- 
drži jednu od njegovih najljepših pozadina: nje- 
žno svjetlo svitanja rastjeruje maglicu što oba- 
vija brodove čekajući da isplove. U drugom 
svjetskom ratu bilo je »Ukrcavanje« ozbiljno 
oštećeno, no prilikom restauracije je odstra- 
njen smeđi sloj firnisa, tako da je savršena 
tehnička svježina opet došla do izražaja, a de- 
talji, kao na primjer francuski ljiljani na brod- 
skim zastavama su se tek u moderno vrijeme 
pojavili. 


31 _ Antoine Watteau (1684—1721) 
Ukrcavanje za Kiteru; ulje na platnu, 130x192 
cm; oko 1718; Schloss Charlottenburg, Berlin 


Watteauov prilog fantastičnome u umjetnosti je 
dražesna zemlja snova u kojoj nema ništa gro- 
tesknoga ili neskladnoga i gdje se mislilo samo 
na ljubav, ljupkost likova te eleganciju vladanja 
i odijevanja. Na slici »Ukrcavanje za Kteru« pri- 
kazan je francuski dvor kao grupa dražesnih pri- 
kaza koje se otpremaju na Afroditi posvećen 
otok iz mašte. U simboličkom smislu je slika 
predstavljala povlačenje iz realnosti, a ako ho- 
ćemo i kritiku na Francusku osamnaestog sto- 
ljeća, kao što je to bila i Davidova stroga »Ho- 
racijeva zakletva« neposredno pred revoluciju. 
Lagana sjeta lebdi nad Watteauovim utopijskim 
svijetom, što se može pripisati slikarevoj tada 
već uznapredovaloj bolesti. 


32. Giovanni Battista Piranesi (1720—1778) 
Dvije rimske ulice s monumentalnim nadgrob- 
nim spomencima; bakropis, 38,5X 64 _ cm; oko 
1756; P. D. Colnaghi Co., London 


Venecijanac _Piranesi umio je veličanstveno i 
maštovito kombinirati pravu i izmišljenu rimsku 
arhitekturu. Prošao je izvrsnu školu: kod svog 
ujaka, inženjera i arhitekta, kod jednog bakro- 
resca i kod svog brata, kartuzijanskog redovnika 
koji ga je naučio rimskoj povijesti. Njegovo prvo 
arheološko djelo bio je izvještaj o starinama 
grada Rima i okolice. Vicomte Charlemont mu 
nije dao materijalnu potporu koju je bio obećao, 
no djelo »Le Antichita Romane« je ipak izašao 
i odmah postigao uspjeh. Ovaj bakropis je na- 
slovna strana drugog sveska. On dokazuje Pira- 
nesijevu zapanjujuću sposobnost da bogatstvo 
detalja nagomila u monumentalnu cjelinu. 


33 _ Hubert Robert (1733—1808) 

Capriccio: Otkriće Laokoona, ulje na platnu, 
119,5 X 162,5 cm; 1773; Virginia Museum of Fine 
Arts, Richmond 


Robertova slika je maštoviti prikaz otkrića ove 
znamenite grčke skulpture god. 1506, a koja se 
danas čuva u Vatikanskom muzeju. Robert je po- 
stavio skulpturu u jednu baziliku sa širokom 
perspektivom, koja nije nikad postojala. Fran- 
cuski umjetnik je naslikao ovu sliku nekoliko 
godina nakon boravka u Rimu, koji je u njemu 
razvio ljubav prema klasičnoj antiki. Zbog toga 
je i dobio nadimak »Robert od ruševina«. Njega 
su ruševine međutim više zanimale sa stajališta 
slikovitosti nego sa znanstvene strane, i on je 
naslikao mnogo prikaza u kojima se suvremeni 
život mirno _ odvija usred antičkih ruševina. U 
Parizu je imao velikog uspjeha sa svojim sli- 
kama, među kojima ih je nekoliko prikazivalo 
antičke skulpture. Za vrijeme revolucije bio je 
kao činovnik kraljevskog dvora jedno vrijeme 
zatvoren (Louis XVI ga bio imenovao vrtnim 
arhitektom), no nakon Robespierreova pada je 
oslobođen i u kasnijim je godinama slikao pri- 
zore iz Pariza kao i daljnje uspomene na Vječni 
grad i njegovu prošlost. 


II 


34__ Giovanni Battista Piranesi (1720—1778) 
Prizor iz zatvora; bakropis iz »Invenzioni Capric 
di Carceri«; oko 1745—50; 


Najuzbudljivija djela ovoga grafičkoga genija 
su prizori iz zatvora u neku ruku nedostižna re- 
mek-djela fantastičnoga. Piranesi je naime ra- 
nije eksperimentirao s perspektivom, a i tradi- 
cija scenografije je možda na njega utjecala. 
Četrdesetih godina osamnaestog stoljeća vratio 
se iz Venecije u Rim, i ponio nove ideje o mo- 
gućnostima bakropisa, na što su ga potakla 
djela Tiepola i upravo objavljeni bakropisi Ca- 
naletta i Marieschija s prizorima iz Venecije. Pod 
njihovim utjecajem mu se oslobodila mašta i 
tehnička izvedba. Teret teškoga kamena nazna- 
čen je laganim i slobodnim šrafiranjem, dok nas 
zastrašujuće vizije beskonačnih balkona i gale- 
rija smućuju i zaokupljaju našu pažnju. Ovim 
»Capriccima« (ukupno četrnaest bakropisa) pro- 
dro je Piranesi u jedno područje koje seže da- 
leko izvan granica topografije. 


35 _ Giovanni Battista Piranesi (1720—1778) 
Svodovi, pokretni most i spiralne stube; bakropis 
iz »Carceri d'invenzione«; 1761 


Otprilike nakon deset godina Piranesi se opet 
pozabavio svojim bakropisima. »Invenzioni Ca- 
pric di Carceri« (usp. sl. 34) i ponešto nezado- 
voljan ustanovio površno skiciranje prvobitnih 
impresija. Zaključio je da sve ploče preradi kako 
Di postigao tamnije efekte sjena, što mu je i 
uspjelo posebnim nanošenjem boje kao i nak- 
nadnim radiranjem i dodavanjem detalja, npr. 
vijaka, poluga, sprava za mučenje, lonaca, kono- 
paca i fantastičnih terasa. To je potenciralo 
ugođaj jezovitosti u tamnici, koja je doduše bila 
prostrana, ali iz nje nije bilo spasa. Još su k 
tome došle dvije ploče s novim pojedinostima i 
mnogobrojnim figurama. Na ovim bakropisima 
se može raspoznati razlika između originalnih i 
prerađenih ploča koje su doživjele još najmanje 
pet izdanja. Engleski pisac De Quincey nije 
poznavao Carceri-bakropise, nego samo iz Cole- 
ridgeova, no ipak su ispravne njegove primjedbe 
O njima »Priznanjima jednog engleskog uživaoca 
opijuma«, osobito o »snazi beskrajnog rasta i 
beskonačnog množenja.« 


mI 


36 Sebastiano Ricci (1659—1734) i 

Marco Ricci (1676—1730) 
Spomenik za Admirala Sir Cloudesleya Sho- 
vela; ulje na platnu, 222,3X 158,8 cm; National 
Gallery of Art (Zbirka Kress), Washington D. C. 


Ova slika nam pokazuje na koji se način umjet- 
nik odužuje kad prikazuje lik svog mecene. 
Ona je jedna u nizu od 24 alegorije nastale iz- 
među 1722. i 1729. za uspomenu na »britanske 
vladare, hrabre zapovjednike i druge znamenite 
ličnosti koje su živjele krajem sedamnaestog i 
početkom osamnaestog stoljeća«. Owen Mac- 
Swinny (umro 1754) naručio je ovu seriju; on je 
bio pisac i ravnatelj kazališta Queen's Theatre 
na londonskom Haymarketu prije nego što je 
pao pod stečaj i povukao se u ltaliju. Umjetnici 
iz Venecije i Bologne radili su na sižeima za 
koje je on davao »ideju«. Na ovoj slici je vje- 
rojatno Sebastiano Ricci izveo likove i skulp- 
ture, a njegov nećak Marco krajolik i detalje 
s ruševinama. Nalazimo doduše i simbole pre- 
moći na moru, no ličnost Sir Cloudesleya (1650— 
—1 707) — pobjednika nad berberskim gusarima 
i (zajedno sa Sir George Rookeom) osvajačem 
Gibraltara — upravo je toliko naglašena koliko 
se to od dvojice talijanskih slikara moglo i oče- 
kivati. Među likovima vidimo, sprijeda u sredini, 
u šareno obučena Crnca koji ukazuje na bitke 
admirala Shovela na obalama sjeverne Afrike; 


desno sjedi mladić na kamenu i crta. nui 
aa 


37. Giovanni Battista Pittoni (1687—1767) 
Alegorijski spomenik Sir Isaacu Newtonu; ulje na 
platnu, 220,4xX 138,5 cm; oko 1727—29; Fitzwil- 
liam Museum, Cambridge 


Ova alegorija jedna je od 24 slikane alegorije 
što ih je naručio Owen MacSwinny u čast zna- 
menitih Engleza »od kraja sedamnaestog do po- 
četka osamnaestog stoljeća«. Znalački je objedi- 
njen prostrani arhitektonski okvir i privlačni rea- 
lizam u jednu aluziju na otkriće velikog znan- 
stvenika: rastavljanje svjetla na spektralne boje 
nije bio doduše herojski podvig, no Pittoni ga 
je uvjerljivo obradio svojim karakteristično laga- 
nim stilom. Usporedimo li djela ovog niza što su 
ih različiti umjetnici izradili, kao na primjer ovo 
Pittonijevo djelo sa »Spomenikom za Sir Cloud- 
esleya Shovela« Sebastiana i Marca Riccija (sl. 
30), tada je jasno kolika je harmonija vladala 
među tim umjetnicima. To se može protumačiti 
i Činjenicom da je Pittoni bio uvijek u velikoj 
mjeri pod utjecajem Riccija. Ali i MacSwinnyeva 
»ideja« utjecala je na te umjetnike u smislu nji- 
hova jedinstvena djelovanja. 


IVI 


38 William Hogarth (1697—1764) 
The Bathos. Pero i tinta na kredi, 25,8 X 32,8 cm; 
1764; Royal Library, Windsor Castle 


Ovo je skica za Hogarthovu posljednju grafiku, 
koja je u travnju 1764. bila oglašena u dvjema 
londonskim novinama za dva šilinga i šest pe- 
nnyja. U oglasu je stajalo da djelo predstavlja 
»posljednje od grafičkih djela ovog majstora 
kad ih se bude uvezivalo«. Kompozicija i alu- 
dira na »Kkraj svih stvari«: ruševna gostionica se 
zove »The World's End« (Kraj svijeta), a ispred 
nje starac Vrijeme s razbijenim satom i slom- 
ljenim vrtlarskim nožem predaje svoju dušu. 
Značenje ovog djela je i precizno i satirično. 
Puni naslov glasi: »The Bathos, ili manira kako 
se prikazuje propast na uzvišenim slikama, na- 
mijenjenim trgovcima mračnih slika«; ovdje slika 
aludira na djelo pjesnika Alexandera Popea »Peri 
Bathous« (1728). Pjesnik osuđuje pretenciozni, 
lažni patos u pjesništvu upravo tako kao što je 


to Hogarth — ogorčeni neprijatelj nadmeninh 
»poznavatelja« umjetnosti — načinio sa crte- 
ŽOom. 


II 


39 William Blake (1757—1827) 

Dante i Virgilije na Geryonovim leđima, akvarel, 
30,7xX52,5 cm cm; 1824—27; National Gallery 
of Victoria, Melbourne 


Ovaj akvarel jedna je od 112 ilustracija za Dan- 
teovu »Božanstvenu komediju.« Narudžbu je 
Blake dobio od slikara Johna Linnella (1792— 
—1882) kojega je 1818. upoznao. Dante-akva- 
reli bili su započeti 1824 — u jednom svesku 
finog holandskog papira, što ga je Linnell dao 
umjetniku — ali Blake je 1827. umro, te ih nije 
stigao završiti. Ova scena prikazuje epizodu iz 
prvog dijela »Božanstvene komedije« (pod na- 
slovom »Pakao«) u kojoj Dante i njegov vodič 
kroz podzemlje, Virgilije, — jašući na čudovištu 
Geryonu — silaze u osmi krug pakla. Blake se 
prilično točno držao Danteovih opisa čudovišta 
u sedamnaestom pjevanju: 


Lice joj bješe lice poštenjaka, / tako je spolja 
blaga koža njena, / a zmijskog trupa bijaše i 
kraka. / Rutavih bješe pandža do ramena, / a 
leđa, prsa, boci su joj sjali / od pločica i čvoras- 
tih znamena. / Po praznome zraku cijelim repom 
kruži, / otrovne rašlje držeć uzvinute: / ko jak- 
repu im vrh za ubod služi. / 


Dante i Virgilije sjede na Geryonovim ramenima. 
Zmija u umjetnosti često simbolizira zlo; ovdje 
Geryon utjelovljuje grijeh gramzljivosti koji je 
bio posljedica istočnoga grijeha i na taj način 


| prijevare, a to je bio porok koji se kažnjavao 
u osmom krugu pakla. 


40 Antonio Canaletto (1697—1768) 

Capriccio: Konji Markove crkve na Piazzetti; ulje 
na platnu, 108,4 x 129,5 cm; oko 1743; Royal Col- 
lection, Windsor Castle 


Jedan od aspekata fantastičnoga, sa svrhom 
postizavanja začuđujućih efekata, sastoji se u 
premještavanju poznatih predmeta na neko 
drugo mjesto. Ova slika je jedna od trinaest što 
ih je kod Canaletta naručio britanski konzul u 
Veneciji Joseph Smith kao ukrase nad vratima; 
dekorativna svrha ovih radova dopustila je slo- 
bodnije tretiranje venecijanskih znamenitosti. 
Canaletto je svoja arhitektonska premještavanja 
vršio tako uvjerljivo da su sumnje u njihovu 
opravdanost potpuno nestale. »Posuđene« antič- 
ke konje s pročelja crkve sv. Marka postavio je 
u trijumfalnu perspektivu spomenika. U kraljev- 
skoj se zbirci nalazi još devet djela ovog niza; 
ona su pripadala Smithovoj umjetničkoj zbirci 
koju je ovaj 1865. prodao kralju Georgeu Ill. 


41 _ Giovanni Paolo Pannini 

(oko 1692—oko 1765) 
Galerija kardinala Valentija; ulje na platnu, 
198 X 265. cm; 1749; Wadsworth Atheneum, Hart- 
ford, Connecticut 


Pannini je jedan od ranijih predstavnika slikara 
onih arhitektonskih slika koje su u osamnaestom 
stoljeću bile tako popularne kod posjetilaca 
Italije. Slikao je ruševine klasičnog Rima bilo kao 
dio realističnog prikazivanja gradova, bilo kao 
fantastične caprice. Njegove »Galerije« imaju 
dugu klasičnu perspektivu, što ukazuje na či- 
njenicu da su mnogi slikari bili pod iluzionistič- 
kim utjecajem scenografije. Fantastični elementi 
slika na zidovima galerije izrađeni su vrlo pom- 
no. Premda mu je nedostajala maštovitost nje- 
gova suvremenika Piranesija (sl. 32), to je pod 
njegovim utjecajem Canaletto izradio jednu sli- 
čno djelo velikih dimenzija o Veneciji. 


42 Charles Robert Cockerell 

(1788—1836) 
Profesorov san; pero, olovka, tuš; 141 xXx 199,4 cm; 
Royal Academy, London 


Kad je prvi put bio izložen u Royal Academy u 
Londonu, ovaj zapanjujući crtež bio je opisan 
kao »Zbir najvažnijih arhitektonskih spomenika 
antičkog i modernog doba«. On je takoder i 
vizija velikih zgrada kroz vjekove, komponirana 
tako da potiče gledaoce na razmišljanje. Ovaj 
crtež nas podsjeća na Cockerellov dugi boravak 
u Italiji i pažljivo proučavanje njezine arhitek- 
ture, kao i grčke i one srednjeg istoka, a i nje- 
govo divljenje radovima Sir Christophera Wrena, 
graditelja katedrale sv. Pavla u Londonu. Tako 
su na impresivan način kao glavni spomenici 
postavljeni jedan do drugog katedrala Sv. Petra 
u Rimu, katedrala u Firenzi i katedrala sv. Pavla 
u Londonu, nadalje gotičke katedrale, rimske, 
grčke i egipatske građevine. »Profesor« iz na- 
slova je sam Cockerell koji je dvadeset godina 
(1839—59) predavao arhitekturu na Akademiji, a 
imao je i praktičnoga graditeljskog iskustva. 


II 


43 John Martin (1789—1854) 
Belsazarova gozba; mezzotinta, 47 X 27 cm; 1821; 
Alexander Postan Fine Art, London 


Mezzotinta je grafička tehnika koja je upravo od- 
govarala Martinovu dramatičnu prikazivanju svje- 
tla i sjene; on ju je uspješno primjenjivao u 
svojoj senzacionalnoj slici »Belsazarova gozba« 
koju je 1821. izložio u British Institution. Neobič- 
na perspektiva, masivna koncepcija antičke arhi- 
tekture, impresivno osvjetljenje i mnoštvo likova 
pridoniielo je velikom uspjehu ovoga djela; tek 
nekoliko kritičara su negativno o njemu izrazilo, 
među njima i Charles Lamb. Premda je original 
U javnosti ponovno izložen tek prilikom Inter- 
nacionalne izložbe 1862, dugo vrijeme je vladalo 
živo zanimanje za mezzotinta-otiscima. Bakro- 
pisi u ilustriranim biljkama također su pridonijeli 
popularnosti ove slike. 


44 Joseph Wright of Derby 

(1734—1797) 
Starac i smrt; ulje na platnu, 101,7xX127 cm; 
Wadsworth Atheneum, Hartford, Connecticut 


Tema čovjeka suočena sa smrću u obliku kos- 
tura — siže s dugom tradicijom u slikarstvu sje- 
verne Evrope, od Holbeina i Bruegela do Row- 
landsona — poslužio je i Josephu Wrightu za 
ovu sliku. Nije isključeno da mu je glavni poticaj 
bio znanstveni interes za izraz lica prožetog stra- 
hom ili pak utjecaj romantizma koji je naginjao 
svemu što je jezovito i mrtvačko. Izraz i pokreti 
starog drvosječe su vjerno reproducirani, a u 
jakom su kontrastu s prikazom smrti koja ga 
mami. Pozadina sačinjena od obraslih ruševina 
mogla bi se shvatiti kao simbol prolaznosti. 


45 _ Heinrich Fussli (1741—1825) 
Mora; ulje na platnu, 101 X 127 cm; 1781; Detroit 
Institute of Arts, Detroit, Michigan 


Fussli je rođen u Zurichu kao sin švicarskog 
portretista, no velik dio svog života proveo je u 
Engleskoj (gdje se nazivao Fuseli). Ondje ga je 
proslovila slika »Mora«, vizualizacija strahota, 
zlih snova, što je odgovaralo romantičkoj sklo- 
nosti jezovitome i fantastičnome. Fussli je na- 
činio nekoliko varijanti na ovu temu. Jedna je u 
Kunsthausu u Zurichu; druga, uspravna, s obr- 
nuto postavljenim likom, u Goethemuseumu u 
Frankfurtu (Freies Deutsches Hochstift). Fussli je 
nastavio svojim —ekskurzijama u fantastično, 
tako idu u njegove radove za Alderman Boydells 
Shakespeare-Galeriju, prizori iz »Macbetha« i 
Vilinskog dvora kraljice Titanije u »Snu ljetne 
noći«. Drugu vrstu fantastičnoga predstavljaju 
njegovi crteži žena s neobičnim i pretjeranim 
ukrasima na odjeći i na glavi, što simbolizira, 
kako su to neki izjavili, erotsko značenje. 


46 Francisco de Goya (1746—1828) 
Lijevo: Nećeš pobjeći; bakropis aquatintom, i 


»Los Caprichos«; 1799; a 


Desno: San razuma rađa čudovišta; bakropis 


aquatintom iz »Los Caprichos«; 1799. |V] 


»Los Caprichos« (kaprici, hirovi) je prva od niza 
grafika što ih je Goya izradio dok se oporavljao 
od udara kapi, od kojeg je oglušio i neko vri- 
jeme bio uzet. U nemogućnosti da izvrši narud- 
žbe za slike na uobičajeni način, prešao je na 
male grafike, s jetkim komentarima. »Los Capri- 
chos« sadržavali su osamdeset likova, objav- 
ljeni 1799, ali su tako slabo bili primljeni da je 
Goya poklonio bakrene ploče i neprodane otiske 
kralju Karlu IV. za kraljevsku grafičku zbirku u 
zamjenu za rentu za svog sina Javiera. Goya je 
ponekad bio zagonetan, no srodnost naslova i 
slike je očita u jednoj od njegovih najpoznatijih 
grafika »San razuma«. U naslovu međutim nije 
sadržana proto-nadrealistička ideja. Njegovom 
vlastitom rukom pisan komentar sadrži moralnu 
poruku: »Mašta napuštena od razuma rađa ne- 
moguća čudovišta: sjedinjena s razumom pos- 
taje majkom umjetnosti i izvor je njenih čudesa.« 
U ovoj seriji se također mogu naći primjeri pri- 
krivenog napada na korupciju na dvoru i u 
kleru. 


N 


47 Francisco de Goya (1746—1828) 
Majčinska ludost; Bakropis aquatintom iz »Los 
Proverbios«; 1815—24: 


Često nejasna i bez urezanih naslova ili pisanih 
komentara, ova serija sadrži fantastične Slike s 
aluzijom na ljudske slabosti. Grafike nisu izašle 
za Goyina života, no otisci su bili gotovi prije 
nego je 1824. otišao u Bordeaux, a bakrene ploče 
je sačuvao njegov sin. Nakon sinovljeve smrti, 
osamnaest od dvadeset i dvije ploče opet su se 
pojavile i Real Academia de San Fernando ih je 
otkupila i objavila u prvom izdanju 1864. pod 
naslovom »Los Proverbios«. Neke od njih se i 
mogu protumačiti španjolskim poslovicama i na- 
rodnim izrekama, no otkrilo se da mnogi pokusni 
otisci imaju naslove, najvjerovatnije od samoga 
Goye, koji glase »Disparates« (Ludosti) različite 
vrste. Može se smatrati da je ljudska ludost 
uvijek bila ciljem poslovičnog duha i da su 
»Proverbios« i »Disparates« prikladne alternative 
za seriju s tako kompleksnim i tragičnim skri- 
venim značenjem kao što je ova reproducirana 
grafika. 

48 Francesco Guardi (1712—1793) 

Krajobraz s ruševinama; ulje na platnu, 94 x 
X 724 cm; oko 1760—70; Victoria and Albert 
Museum, London 


Premda je Guardi najpoznatiji po svojim ve- 
dutama Venecije osamnaestog stoljeća koje su 
ravne Canalettovima, daleko je od toga da bude 
puki fotograf i znao je dati svojoj mašti maha, 
kao primjerice na ovoj slici. Neke od njegovih 
slobodnih arhitektonskih kompozicija podsjećaju 
na otoke venecijske lagune, ali ovaj »hir« pri- 
pada klasičnijem načinu slikanja, za koje je 
Pannini odredio mjerila. On podsjeća na pira- 
midalni oblik što su ga Rimljani po uzoru na 
Egipćane davali svojim grobnicama, kao Ces- 
tijeva piramida u Rimu. Ovakve kompozicije nisu 
bile samo slobodne u svom rasporedu nego su 
bile i dekorativne, a i harmonično su se uklapale 
u unutrašnju dekoraciju prostorija. Ova slika 
pripada paru izloženom u Victoria and Albert 
Museumu na takav način da njihova dekorativna 
funkcija izvrsno dolazi do izražaja. 


49 William Marlow (1740—1813) 

Katedrala sv. Pavla i kanal u Veneciji; ulje na 
platnu, 129,5 x 104,2 cm; oko 1795? Tate Gallery, 
London 


Mirni i staloženi topograf osamnaestog stoljeća 
I slikar krajobraza učinio je velik skok u fan- 
tastično ovom varljivom slikom. Londonska ka- 
tedrala sv. Pavla smještena je naime u Veneciji. 
Marlow je u šezdesetim godinama osamnaestog 
stoljeća putovao po ltaliji i poticaj za ovu angli- 
zaciju »Capriccia« dali su mu nesumnjivo tali- 
janski pejzažisti Pannini, Piranesi, Canaletto i 
Guardi. Kanal koji oplakuje stube sv. Pavla i 
venecijanske palače s jedne i druge strane 
tvore zajedno s golemom crkvom privlačnu kom- 
poziciju. Marlow je izlagao u kasnijim godinama 
u Royal Academy, te je naslikao mnoge engle- 
ske ladanjske kuće i imanja, ali ovaj njegov 
»Capriccio« prva mu je slika koja je ušla u Na- 
tional Gallery of British Art. 


50 Nepoznati talijanski slikar 

osamnaestog stoljeća 
Magična scena. Ulje na platnu, 54,2X 30,1 _ cm; 
privatna zbirka 


Autor ovog djela nije sa sigurnošću utvrđen, 
no sve govori u prilog tome da je to Talijan iz 
ranog osamnaestog stoljeća. Analogije se mogu 
naći u djelima Marca Riccija i Andrea Locatellija, 
a ikonografski i sa Salvatorom Roseom ako uspo- 
redimo ovu sliku sa »scenom s vješticama« (sl. 
27). Umjetnik je stvorio kompleksniji i bolje 
dokumentirani pregled crne umjetnosti nego Sal- 
vator, svaki stvor i predmet je jasno identificiran. 
Čarobnjak je okružen đavolima, šišmišima, jed- 
nom sovom, kostima, majmunima i obješenim 
čovjekom. Iz pozadine naviru čudovišta iz spilja. 


51 Francisco de Goya (1746—1828) 
Div. Ulje na platnu, 116x105 _ cm; oko 1812; 
Prado, Madrid 


U ovom tmurnom Goyinu djelu iz njegovih kas- 
nijih godina vidimo divlju trku mnoštva ljudi i 
životinja pred divovskom pojavom u obliku čo- 
vjeka. Ova slika se može shvatiti kao alegorija 
straha koji vlada zemljom; sumacija individual- 
nih strahovanja prenesenih od jednog na drugog 
kulminira u općoj panici divovskih dimenzija. 
Maglica oko nogu diva naglašava njegovu veli- 
činu u usporedbi s malim likovima u podnožju, 
a moglo bi se shvatiti kao da je nastala od 
mnoštva ljudskih duša. Nakon što je razorila 
jednu zajednicu, prikaza se okrenula kao da će 
nastaviti svoje djelo užasa na drugome mjestu. 
Tmurne boje i sablasno osvjetljenje pridonosi 
snažnom efektu slike. Moguće je da je Goya 
aludirao na nesretni položaj Španjolske za vri- 
jeme Napoleonove okupacije i rata za nezavis- 
nost, no i kao alegorija s jednim širim znače- 
njem djeluje jednako snažno. 


52. William Blake (1757—1827) 
Nabukodonosor. Grafika u boji, 446x662 cm; 
1795; Tate Gallery, London 


U jednoj od najsnažnijih Blakeovih vizija iz bib- 
lijske povijesti, on prikazuje Nabukodonosorovo 
ludilo, kad se pobunio protiv vlasti bogova; kako 
u knjizi Danijel 4,30, iz Biblije stoji, »odbačen od 
ljudi, pasao je travu kao volovi, tijelo mu je le- 
žalo pod rosom nebesa, postao je mokar, dok 
mu kosa nije narasla kao orlovo perje, a njegovi 
nokti kao ptičje pandže«. Blake je prikazao 
babilonskoga kralja prema jednom svecu _ iz 
Durerove slike Pokora sv. Ivana Hrisostoma koji 
u pozadini puže četveronoške. Blakeova realis- 
tična i istovremeno pretjerana anatomija pri- 
daje lijepo obojenom djelu jednu neobično fan- 
tastičnu divljinu. Ono je isprva bilo dio zbirke 
što ju je skupio Blakeov prijatelj i mecena 
Thomas Butts, kasnije ga je kupio umjetnik i 
kolekcionar W. Graham Robertson, a on ga je 
pak poklonio 1939. Tate Gallery u Londonu. 


53 Antoine Wiertz (1806—1865) 
Živ pokopan. Ulje na platnu, 180,3 X 255,3 cm; 
1854; Musee Wiertz, Bruxelles 


Ova slika belgijskog slikara Antoinea Wiertza je 
osebujna mješavina  priželjkivane uzvišenosti, 
banalnosti i jezivih efekata. Sin krojača, u kojeg 
je otac polagao velike nade, studirao je u lta- 
liji. Njegova slika »Patroklo« je pokušaj da do- 
stigne klasičnu veličinu (no jedan podrugljivi 
francuski kritičar rekao je za njega da je otvo- 
rio put od uzvišenosti prema komičnome). Nakon 
povratka u rodnu Belgiju slikao je osrednje 
portrete i prikaze užasa, kao primjerice ovaj 
ovdje. Inspiracijom za ovaj siže bila je njegova 
zamisao da bi prilikom epidemija moglo doći 
do masovnog izdavanja smrtovnica, a prividno 
mrtvi bi se tek u lijesu opet osvijestili. Ova slika 
je zajedno s mnogim drugim fantastičnim prizo- 
rima smještena u njegovoj bivšoj kući i atelieru 
(danas Musee Wiertz), čiju je gradnju 1850. 
belgijska vlada financijski potpomogla. Njegova 
je želja bila da se atelier izgradi prema grčkom 
hramu Paestumu. 

54 _ Sir Joseph Noel Paton (1821—1901) 
Vilinski prepad. Ulje na platnu, 90,5X 146,7 cm; 
1861—067; Glasgow Art Gallery 


Sir Joseph Noel Paton rodio se u škotskom gradu 
Dunfermline, a slikarstvo je studirao u Londonu 
na Royal Academy. Slikao je religiozne | ro- 
mantične teme, no najpoznatiji su mu prizori s 
vilenjacima, patuljcima i vilama. Prvu inspira- 
ciju za ovakav siže dao mu je »San ljetne noči«. 
Već rano je postao poznat, među ostalim i po 
divnim slikama iz god. 1847. o svadi i izmirenju 
Oberona i Titanije, a koji je otkupila škotska 
Nacionalna galerija. Njegova sklonost prirodnom 
detalju i preciznom prikazivanju biljaka i cvijeća, 
kao i njegovih fantastičnih likova, gotovo ga 
učinilo škotskim prerafaelistom. No nije nikad 
pristupio tom engleskom pokretu. Patonove kom- 
pozicije u kojima je sve vrvilo, izražavale njegov 
intimni poetski stav i one su imale posve druga- 
Čiji karakter. 


55 Samuel Colman (djelovao 1816—1840) 
Romantični krajolik. Ulje na platnu, 88,9X 119,5 
cm; City Art Gallery, Bristol 


Ovaj je slikar iz početka devetnaestog stoljeća, 
podrijetlom iz Bristola, otkriće novijeg vremena. 
Njegove naivne predodžbe su pune individual- 
nosti, što ovo djelo i dokazuje. Ovo je jedna 
od tri Colmanove slike koje je City Art Gallery 
1970. otkupila. O ovom slikaru se vrlo malo 
znade, tek toliko da ga se u bristolskim adresa- 
rima od 1816. do 1838. vodilo kao slikara por- 
treta i učitelja crtanja. Izlagao je zajedno s 
drugim slikarima svoga grada, no trpio je zbog 
toga što su ga zamjenjivali s jednim drugim 
Samuelom Colmanom (18352—1920) koji je bio 
pripadnik američke škole Hudson River. Colma- 
nove slike su često pripisivali njegovim suvre- 
menicima Johnu Martinu i Francisu Danbyju. 
U Bristolu je 1973. održana izložba »Francis 
Danby i njegova škola« koja je mnogo tome pri- 
donijela da se vrati Colmanov zasluženi položaj 
samostalnog umjetnika. »Romantični krajobraz« 
povezivanjem arhitekture, drveća, vode i likova 
u procesiji djeluje kao da je od Claude Lorraina, 
samo nešto »primitivnije«, što nikako ne uma- 
njuje njegovu privlačnost. 


II 


56 Arnold Bocklin (1827—1901) 

Otok mrtvih. Ulje na platnu, 111 xXx 155 cm; Kunst- 
museum (stalna posudba zaklade Gottfried Kel- 
ler), Basel 


Bocklin je švicarski slikar fantastičnih i mito- 
loških tema; djela su mu većinom nastala za 
vrijeme njegova boravka u Italiji od 1874. pa sve 
do smrti. Može ga se do izvjesne mjere uspore- 
diti s Moreauom (sl. 59—61) jer je i njemu us- 
pjelo da oživi stara kazivanja. Njegove najade, 
kentauri i bogovi prirode su međutim grublji | 
realističniji. No ovo djelo mračne fantazije na 
sasvim je drugoj razini, i za to je delo trgovac 
umjetninama Fritz Gurlitt predložio naslov »Otok 
mrtvih«. Bocklin je naslikao pet verzija, tema 
uvijek ponovno duboko doimlje svojim tajanstve- 
nim mirom i osjećajem potpune povučenosti od 
živog, običnog svijetla. »Otoku mrtvih« su se 
divili prije svega nadrealistički slikari i smatrali 
je »slikom za sanjarenje« (kako je umjetnik i 
sam rekao). Ovdje je reproducirana prva ver- 
zija. 


57. John Martin (1789—1854) 
Dan gnjeva. Ulje na platnu, 198,1 X 307,3 cm; 
1853; Tate Gallery, London 


Ova nevjerojatno turbulentna slika s izvornim 
naslovom »Konac svijeta« osniva se na odlom- 
cima Objavljenja: »I nebo se otvorilo kao knji- 
ga; | sva brda i otoci su se pomakli s mjesta... 
Jer je došao veliki dan njegova gnjeva, i tko će 
opstati?« (Objavljenje 6, 14 i 17). Slikarev sin 
Leopold kaže da je umjetnika za »Dan gnjeva« 
inspiriralo noćno putovanje kroz industrijska 
područja srednje Engleske i »užarene peći, cr- 
veni odsjev i tekuća vatra pričinili su se njegovu 
duhu uzvišenim i zastrašujućim, nije mogao ni- 
šta strašnije zamisliti, čak ni u predjelima vje- 
čne kazne.« 


58 Richard Dadd (1817—1886) 

Majstorski udarac »Fairy fellera« (Sreća zača- 
rane šume). Ulje na platnu, 54,2 X 39,3 cm; 1855— 
—64; Tate Gallery, London 


Ova osebujno lijepa slika je remek-djelo slikara, 
Čiji je život bio daleko tužniji i neobičniji od bilo 
kojeg drugog viktorijanskog umjetnika. Nastala 
je u vrijeme njegova boravka u ludnici za krimi- 
nalce Betlehem Hospital u Londonu, kuda je bio 
otpremljen nakon što je u nastupu ludila ubio 
vlastitog oca, i pokušao još jedno ubojstvo. Mo- 
rao je ostati u ovoj ustanovi do kraja života, 
budući da nije nikad više duševno ozdravio. No 
zadržao je dovoljno snažan duh i veliku teh- 
ničku spretnost, što se sjajno odražava na ovoj 
slici, na kojoj je neumorno radio mnogo godina. 
Shakespeareova djela »San ljetne noči« i »Oluja« 
su ga već prije inspirirali, no ovo djelo nema 
veze ni sa kakvim književnim izvorima. Svi li- 
kovi su začarani; njih se može izbaviti iz čarolije 
samo tako da se jedan orah raspolovi. Ti likovi 
napeto promatraju kako se »Falry feller« sprema 
na oslobađajući udarac. U Daddsovoj vlastitoj 
napomeni stoji da je čarobno mnoštvo malih, 
međusobno nezavisnih likova nastalo dugim gle- 
danjem u platno s grubo nanešenim mrljama 
boje; no detalji boje i figure izvedeni su na je- 


dan nevjerojatno točan i pažljiv način. 


59 Gustave Moreau (1826—1898) 
Saloma. Ulje na platnu, 144,1 x 104,1 _ cm; 1876; 
Armand Hammer Foundation, SAD 


Među mnoštvom klasičnih i biblijskih likova iz 
legendi i kazivanja što ih je Moreauov osebujni 
genij oživotvorio zauzima Saloma posebno mje- 
sto. Na djelima gdje se ona pojavljuje odvijaju 
se pred gledaocem pojedine faze ove drame 
incesta i umorstva, kulminirajući u Salominu 
plesu. Ovdje, u dvorani neobične arhitekture, 
započinje ples. Saloma izgleda kao utonula u 
trans, hipnotizirana od svoje majke Herodije 
koja je od muža zahtijevala glavu svog neprija- 
telja Ivana Krstitelja kao nagradu za incestuozni 
užitak što mu ga pruža Salomin ples. Krvnik već 
čeka s uzdignutim mačem. Kasnije je nastala 
Moreauova slika »Prikaza« (Louvre) gdje sabla- 
sna glava odrubljena Krstitelju ispunja Salomu 
užasom. 


60 Gustave Moreau (1826—1898) 
Kentaur nosi mrtvog pjesnika. Akvarel, 33X 24 
cm; 1870; Musee Gustave Moreau, Paris 


Moreau je neobično volio slikati likove iz mitolo- 
logije i bajki i u tome je on bio slikar fantastič- 
noga; osim toga su njegovi likovi zračili nečim 
simboličkim i općenitim. Njegov je junak pjesnik. 
Često ga je postavljao u antičku ali ne i mito- 
lošku okolinu. U ovoj slici ipak vidimo pjesnika 
kako jaše na kentauru iz mitologije — Moreau je 
valjda ipak na to mislio, da pjesnik s vremena 
na vrijeme silazi u mitsko podzemlje da udahne 
nov život. Orfej i Apolo su tek predstavnici du- 
gog niza stvaralaca poezije i glazbe, što su kroz 
vjekove bili u doticaju s božanskim nadahnućem. 


61 Gustave Moreau (1826—1898) 
Galatea. Ulje na platnu, 85 X 67 cm; 1880/81; Zbir- 
ka Robert Lebel, Paris 


Moreau je naslikao nekoliko verzija mita o lju- 
bavi kiklopa Polifema prema morskoj nimfi Ga- 
lateji. | ovo je ovdje jedna modificirana verzija 
slike koja je bila izložena u Salonu 1880. Scena 
se zbiva u nekoj spilji koju je J. K. Huysmans 
opisao kao: »prostrana zlatna škrinjica u kojoj 
nebo od lazurnoga kamena obasjava osebujnu 
floru minerala što širi svoje korijenje.« Moreau 
je studirao fantastične forme morskog raslinstva 
u botaničkim vrtovima u Parizu. Ovdje je tuma- 
čenje simbolista Moreaua isto tako komplicirano 
kao kod njegovih drugih djela. Pretpostavlja se, 
na primjer, da se na slici ukrštavaju snovi: oko 
na Polifemovu čelu puno čežnje promatra svoju 
ljubljenu iz morskih dubina, dok ona sanja o 
svom draganu Acisu. S druge strane slika pod- 
sjeća na basnu »Ljepotica i životinja« (La belle 
et la bete). 


62 Henri Rousseau (1844—1910) 
Rat. Ulje na platnu, 113x193 cm; 1894; Jeu de 
Paume, Paris 


Henri Julien Rousseau, zvan »carinik« jer je ra- 
dio u carinskoj službi, najznačajniji je naivni 
slikar. Početkom dvadesetog stoljeća otkrio je 
postojanje jednog nepoznatog umjetničkog svi- 
jeta. Nakon umirovljenja 1885. počeo je slikati. 
Preradio je stvarnost u vlastiti fantastični svijet. 
U »Ratu« je obradio jednu tradicionalnu temu: 
simbolički lik rata jaše preko opustošenoga kra- 
jolika s mrtvima i umirućima, i svuda sije unište- 
nje i smrt. Ova vrst slikarskog izraza podsjeća 
nas na Durerov znameniti drvorez sa četiri ja- 
hača apokalipse (sl. 2), tema koja do dana da- 
našnjega inspirira umjetnike (usp. sl. 94). 


63 Henri Rousseau (1844—1910) 

San. Ulje na platnu, 204x302 cm; oko 1910; 
Museum of Modern Art (poklonio Neilson A. Roc- 
Kefeller), New York 


U svojoj mladosti je Rousseau služio u francu- 
skoj vojsci. Tvrdio je da je sudjelovao u vojni 
što ju je Napoleon III poveo u šezdesetim godi- 
nama da podupre meksičkog cara Maksimilijana; 
tom je prilikom mogao proučavati džunglu. Sli- 
karski utisci su ostali vrlo živi u njegovu sjeća- 
nju, što dokazuje ova slika stvorena u njegovim 
posljednjim godinama života a signirana je u go- 
dini njegove smrti. Potanki prikaz džungle dje- 
luje neobično i strano. Ali »San« nije bio samo 
sjećanje na krajolik, već i portret njegove mla- 
denačke ljubavi, poljske djevojke Jadvige, koja 
se odmara na sofi što zapravo ne pristaje u ovaj 
ambijent. Kao objašnjenje ovoj slici koja je 1910. 
izložena u Salonu nezavisnih, sastavio je Rous- 
seau pjesmu: 


Jadviga, obuzeta slatkim snom, 
Sanja ljupki san: 

Ona čuje glas frule 

Što je svira dobroćudni čarobnjak; 
A mjesec svojim blijedim svjetlom 
Obasjava cvijeće i zeleno drveće. 


64 James Ensor (1860—1949) 
Kosturi u borbi za obješenoga. Ulje na platnu, 


99 X /4_ cm; 1891; Musee Royal des Beaux-Arts, 
Antwerpen 


Ova slika pripada jednom periodu u kome tri 
teme prevladavaju u radu ovog umjetnika: maske, 
smrt i demoni. Kosturi su ovdje utjelovljenje nje- 
gova satirična stava koji je bio djelomično po- 
sljedica nerazumijevanja i ignoriranja njegovih 
sposobnosti. Svijet je kazalište lutaka, gdje ap- 
surdnost prevladava nad ozbiljnošću jednako 
Kao i u borbi njegovih kostura. U slikaru, pola 
Englezu, pola Belgijancu, prevladala je flaman- 
ska narav i ova slika ima neku sličnost s Brue- 
gelovim »Trijumfom smrti« (sl. 16), no razlikuje 
se od nje po Ensorovu humoru. 


65 Giorgio de Chirico (rođ. 1888) 

Vračeva nagrada. Ulje na platnu, 136x181 cm; 
1913; Museum of Art (zbirka Louise i Walter 
Arensberg), Philadelphia 


Rane slike ovog umjetnika, kao primjerice ova, 
pružale su ponešto čarobno obojene vizije tali- 
janskih gradova. Za razliku od njegovih suvreme- 
nika, talijanskih futurista, koji su se zalagali za 
napredak i modernizaciju, de Chiricove slike su 
pune sanjarskog mira i nostalgije. Skulptura na 
mirnom trgu ukazuje na krasotu klasične pro- 
šlosti. Daleki oblak dima iz željeznice jedva na- 
rušuje sanjarsku atmosferu. Vrijeme kao da je 
stvarno stalo. 


66 Gustave Dore (1832—1883) 
Kvrgavo čudovište. Drvorez iz »Legende o Cro- 
que-Mitaine«. 


Maštovitost francuskog slikara i ilustratora knjiga 
Gustavea Dorća izvire iz njegovih brojnih _ilu- 
stracija knjiga; ukoliko je to uopće moguće, dje- 
lovanje tih ilustracija nadmašeno je jedino još 
drvorezima što su ih profesionalni drvoresci iz- 
radili prema njegovim crtežima perom i tušem. 
Beskompromisnost crno-bijeloga naglašava gro- 
tesknost njegova djela, što se više ističe straho- 
tom njegovih sižeja nego zanatskom izvornošću 
koja se ionako pri reprodukciji drvoreza veći- 
nom gubi. U Dorćovim djelima pojavljuju se naj- 
različitije teme od Danteova  »Pakla«  pre- 
KO »Priča« Charlesa Perraulta pa do slumova 
viktorijanskog Londona, ali one sve nose isti 
pečat. Tako je u mnogim ilustracijama basni na- 
glasio tmurni i okrutni aspekt. 


67 Rodolphe Bresdin (1822—1885) 
La comedie de la mort (Igrokaz smrt). Bakropis, 
1854; Gemeentemuseum, den Haag 


Grafička umjetnost Francuza Rodolphea Bres- 
dina je tipični produkt onog vremena nakon 
Njemačko-francuskog rata i Pariške komune 1871 
koje se u Francuskoj naziva »decadence«. Vla- 
dajući osjećaj političkog poraza našao je izraz 
u umjetnosti i literaturi prikazivanjem melanko- 
lije i bolećivosti, za što je primjer i Bresdinov 
bakropis. Krajobraz se pretvara u mrtvačnicu, 
umjetnik nas vodi u zemlju mrtvačkih snova. U 
svom dekadentnom romanu »Uz dlaku« Huys- 
mans se pohvalno izrazio o ovom bakropisu, 
ojwvoreći kako je to rad jednog primitivnog Al- 
brechta Durera i produkt duha nadahnutog opi- 
jumom. No Bresdinov život nije nikako priča o 
razuzdanosti i estetskom uživanju. Bilo mu je 
suđeno da bude siromašan, bolestan i nepoznat. 
Potkraj života morao je mesti ulice da bi pre- 
ŽIVIO. 


68 Marc Chagall (rođ. 1887) 

Ja i selo. Ulje na platnu, 191x151 cm; 1911; 
Museum of Modern Art (Mrs. Simon Guggenheim 
Fund), New York 


Ova slika nam jasno predočuje na karakteristi- 
čan način nevjerojatnu sposobnost Marca Cha- 
galla, rođenog u Rusiji, da medernom tehnikom 
prikaže čeznutljivu i nostalgičnu viziju stare Ru- 
sije. Slika je nastala dok je već živio u Parizu i 
oduševljavao se zajedno s drugim avangardistima 
za kubizam. Kompozicija je zamišljena kubistički, 
s oštro omeđenim geometrijskim elementima, a 
zanemareni su normalni razmjeri i perspektive. 
No san o prošlosti, što ga Chagall nikad nije 
prestao sanjati, ništa nije izgubio na živahnosti. 
On u mašti promatra jednostavni život, djevojku 
koja muze kravu i seljaka koji ide u polje. Ugo- 
đaj iz bajke lebdi nad selom s razbacanim kući- 
cama kao i nad ženom koja stoji naglavce — 
pojava koja i kasnijim njegovim djelima nago- 
vještava neku magičnu slobodu. 


69 Max Ernst (rođ. 1891) 
Napeoleon u divljini. Ulje na platnu, 46,5X38 
cm; 1941; Museum of Modern Art, New York 


Na ovoj slici je fantastično, kao produkt tehnič- 
KOg napretka i eksperimenta, postiglo zapanju- 
juću uvjerljivost. Radnu tehniku je Ernst preuzeo 
od Oscara Domingueza, i ona mu je omogućila 
da izvuče poetske i imaginarne forme iz široko 
razmaknute boje na platnu. Ovom tehnikom su 
izrađene Ernstove figure, koje se pojavljuju kao 
neobične skulpture u divljini, među njima i Na- 
poleon, koji međutim nije centar slike. 


70 Alfred Kubin (1877—1959) 
Gore: Hobotnica. Pero, tinta, tuš; 13,3X 21,6 cm; 
1906/07 Albertina, Beč 


El 


O 


Dolje: Idol. Pero, tinta, tuš; 23,2xX 31,9 cm; ok 
1903; Albertina, Beč 


El 


Ova dva crteža potvrđuju da je sklonost za ose- 
bujno i misteriozno i u dvadesetom stoljeću vr- 
šilo utjecaj na umjetnost. Neobična božanstva i 
opasna čudovišta austrijskog crtača i slikara Al- 
freda Kubina nastavili su tradiciju velikog tfran- 
cuskog majstora simbolizma Odilona Redona. 
Kubin se isprva povezao s umjetničkim društvom 
»Blauer Reiter« (»Modri jahač«) no nije prizna- 
vao njihovu apstraktnost u kojoj su jedino vrije- 
dile boje i oblici, kako nam to najbolje pokazuje 
»eksprezionizam« slikara _i teoretičara ruskog 
podrijetla Vasilija Kandinskog. Unatoč tome, Ku- 
Din se povukao, kako je sam rekao, u svoj »svi- 
jet snova«, čiju bizarnost izražavaju oba repro- 
ducirana primjera. 


71__Felicien Rops (1833—1898) 
Sotona sije slabiće. Bakropis, 27,9xX20,9 cm; 
Kraljevska biblioteka, Bruxelles 


Belgijanac Fćlicien Rops bio je umjetnik koji je 
doduše slikao i krajobraze, no poznat je po svo- 
jim crtežima i bakropisima, većinom erotskih ili 
satanskih sižea. Grijeh i sotona bili su omiljene 
teme kasnih romantičara fin de si&čclea u Fran- 
cuskoj, a Rops je ovu romantičnu tradiciju na- 
stavio do u posljednje dane devetnaestog sto- 
ljeća, jednako kao i njegovi suvremenici Gustave 
Dore i Rodophe Bresdin (sl. 66, 67). U ovoj slici 
lik đavla golemih dimenzija djeluje prijeteće; ovu 
vještinu primijenio je doduše u potpunom kon- 
tekstu i Francisco de Goya. 


72. Paul Delvaux (rođ. 1897) 
Spavajuća Venera. Ulje na platnu, 173x199 cm; 
1944; Tate Gallery, London 


Belgijski slikar Paul Delvaux posjeduje neobičnu 
sposobnost da nas uvodi u tajanstven i tih svijet 
snova u kojem nalazimo realistički naslikane li- 
kove, a koji djeluju nestvarno; goli i u nekoj 
snenoj nesvjestici oni prožive svoj zagonetni ži- 
vot. Ova neobično značajna slika nastala je 
1944. u toku napada iz zraka na Bruxelles. Slika 
nam prikazuje trg s arkadama klasičnog hrama 
oko mirno spavajuće Venere, obasjane mjeseči- 
nom. Za razliku od nje, likovi u pozadini neo- 
bično su uznemireni. Ravnodušnost i nepomič- 
nost skeleta i krojačke lutke potenciraju čarobno 
djelovanje slike. 


73 Salvador Dali (rođ. 1904) 
San. Ulje na platnu, 51XxX78 cm; oko 1937; The 
Edward James Foundation 


Dalijevo shvaćanje spavanja zanimljivo kontras- 
tira s onim Paula Delvauxa (sl. 72). Delvaux 
uvlači promatrača u stanje sna koje je slično 
pravim snima; Dali međutim daje vrlo ličnu ana- 
lizu simbolike (ona nije znanstvena i bitno se 
razlikuje od one Freudove). Na svoj duhovit na- 
čin on nam prikazuje jednu glavu koja je tek 
podupiranjem nizom štaka postigla, kako on to 
sam kaže, »psihičku ravnotežu« potrebnu za san, 
a ako se i jedna štaka makne, dolazi do nesa- 
nice. 


74. Giorgio de Chirico (rođ. 1888) 
Matematičari. Olovka, 32X22 cm; 1917; Museum 
of Modern Art (poklon Mrs. Stanley B. Resor), 
New York 


Fantastično stvaranje talijanskog slikara izvršilo 
je golem utjecaj na nadrealistički pokret; tako i 
pokretna lutka kao na ovoj slici, za koju su ga 
navodno nadahnuli likovi iz jednoga kazališnoga 
komada njegova brata. Geometrijski konstruirana 
lutka živi neobičnim vlastitim životom. Crtež nam 
predočuje razvitak »čovjeka-robota« na kojeg 
tako često nailazimo u slikarskoj fazi koju sam 
de Chirico naziva »metafizičkom«. 


75 Pavel Čeliščev (1898—1957) 

Drvo koje prelazi u ruku i nogu. Akvarel i tinta, 
35,6 X 24,8 cm; oko 1939; Museum of Modern Art 
(Mrs. Simon Guggenheim Fund), New York 


Sličnost između biljnih i ljudskih oblika snažno 
je djelovala na neoromantične umjetnike u koje 
također ide slikar i scenograf Pavel Čeliščev, 
rođen u Rusiji. Na ovoj slici je spretno pretvorio 
grane, stablo i korijenje u udove, što možda po- 
nešto podsjeća na ilustracije knjiga Gustavea 
Dorea, koji je na njega u ranoj mladosti vršio 
velik utjecaj. 


76 Joan Miro (rođ. 1893) 
Zene i ptice na mjesečini. Ulje na platnu, 81 x 66 
cm; Tate Gallery, London 


Ova slika je sjajan primjer izrazito ličnog stila 
i poetičnih asocijacija španjolskog slikara Joana 
Miroa. Promatrajući sliku kao vrstu apstraktnog 
uzorka vidimo da odiše nevjerojatnom živošću. 
Radosni osjećaj slobode izbija iz silhueta, u ko- 
jima su crna i bijela boja nekakve zasebne boje, 
koje samo potenciraju mnoštvo crvenoga i pla- 
voga. Mjesec i zvijezda, žena i ptica su asocija- 
cije koje je umjetnik često u svojim kasnijim dje- 
lima prikazivao, Slike koje su nastale u četrde- 
setim godinama, u koje ide i ova, nosile su tada 
zajednički naslov »Slike«. Kasnije je Miro dao 
pojedinim slikama preciznije naslove i time im 
pridao određenije i konkretnije značenje. 


77. Paul Klee (1879—1940) 
Pustolovina jedne gospođice. Akvarel, 43,5X 32 
cm: 1922; Tate Gallery, London 


Ovo djelo Paula Kleea zrači čarom neobične pa- 
lete i bogate konstrukcije u kojoj se mnogo toga 
može otkriti, te finim i fantastičnim humorom. 
Djelo ide u red onih slika i crteža, na kojima se 
čini da se siže pojavljuje tek tijekom rada, a 
čiji je naslov na dnu slike samo logični zaključak 
jedne humorističke tvorevine. Mašta smije uoko- 
lo lutati, kao što je umjetnikova to bez sumnje 
i činila, i izmišljati različite namjere i planove 
gospođice koju su njegovi kolege u Bauhausu 
zvali »Engleska miss«; mašta mu je izmislila raz- 
na iskušenja, kao što to naznačuje neobična pti- 
ca lijevo, ili pak moguće opasnosti, na što vje- 
rojatno ukazuje strelica. 


78 Maurits Cornelis Escher (1898—1972) 
Konkavno i konveksno. Litografija, 28 X 33,5 cm; 
1955; 


Holandski majstor je želio, kako je sam rekao, 
»izazvati čuđenje i divljenje prirodnim zakonima 
što vladaju u svijetu oko nas.« Njihove zagonet- 
ke su ga često odvodile na područje matemati- 
ke. U slici »Konkavno i konveksno« razvio je 
misao, da pri promatranju jedne kocke sastav- 
ljene od dijamantna oblika, pitanje ostaje ne- 
riješeno, bez obzira kako promatramo kocku, 
iznutra ili izvana. Taj optički obrat je na ovoj li- 
tografiji ilustriran s tri zgrade koje sve imaju 
krov s unakrsnim svodom. Oku ostaje da riješi 
kompliciranu igru, jesu li zgrade prikazane iz- 
nutra ili izvana. One su i jedno i drugo, prema 
tome shvaćamo li oblike konkavnim ili konveks- 
nim. Na ovoj grafici ima uostalom i drugih op- 
tičkih varki. 


79 Maurits Cornelis Escher (1898—1972) 
Dan i noć. Drvorez, 39xX 68 cm; 1938; 


Umjetnik nam demonstrira što se događa ako 
oko određeni predmet fiksira, a sve ostalo ostaje 
u pozadini. Četvorokutna polja se pretvaraju u 
dva jata ptica, koja se sastoje od crnih što lete 
lijevo, i od bijelih što lete desno. Na lijevoj stra- 
ni se ptice stapaju u danji krajolik, a na desno 
u noćni, ogledalno simetrični krajolik. 


80 Rene Magritte (1898—1967) 

La bonne aventure (Lijepa pustolovina). Gvaš, 
33,6 X 40,6 cm; 1939; The Edward James Founda- 
tion. 


Magritte je očito posjedovao neiscrpnu snagu 
predočavanja, što mu je omogućilo da pretvori 
obične, poznate stvari u neobične. Ostvario je 
svoju nakanu »da spontano sastavlja oblike iz 
vidljivog svijeta kako je to inspiracija preradila«. 
Rezultirajuća »sličnost« je misaona sličnost koja 
nije u skladu sa zdravim razumom, a niti u su- 
protnosti s njim; ona nas očarava kao što to 
na primjer čini priča ili dječja pjesmica. Zašto 
na ovoj slici tamna masa kuća najednom bliješti 
od zvijezda, ili zašto se u osvijetljenom prozoru 
pojavljuje mladi mjesec, to je nemoguće pro- 
tumačiti. Ovakvim prikazivanjem se nesumnjivo 
ponovno oživljava ideja čarobnoga. Naslov je 
poetična misao, što pristaje slici, ali se ne da 
prozaično protumačiti. 


81 Rene Magritte (1898—1967) 
Nuit de Pise (Noć u Pisi). Ulje na platnu, 46 x 38 
cm; 1958; Mrs. Henry Heinz, New York 


Ovo je tipični primjer Magritteova shvaćanja svi- 
jeta. Da bismo to mogli pojmiti, treba da akcep- 
tiramo dvije neobične pretpostavke: prvo, jedno 
pero može biti tako visoko kao kosi toranj u 
Pisi, drugo, nije isključeno da je ovo pero do- 
voljno da podupre toranj. Ovakvi obrati uobiča- 
jenih iskustava su česti u umjetnosti, ne samo 
u Magrittea nego općenito u nadrealista. Magrit- 
teove slike sadrže kamene ptice, ogledala što 
ne ogledaju (sl. 96), lađe što na neobjašnjiv na- 
čin prelaze u ljudska stopala, i zidovi koji to 
zapravo nisu, nego su nebesa obasuta zvijezda- 
ma (sl. 80). Ova slikovita dvojnost ima dugu po- 
vijest; u umjetnosti ranijih perioda trebamo se 
samo sjetiti Arcimboldova neobična čovjeka od 
povrća (usp. sl. 22) gdje je obrat uobičajenoga 
postignut na sličan način. 


82 Edvard Burra (rođ. 1905) 
John Deth. Gvaš, 55,9Xx 76,2 cm; 1932; privatna 
zbirka, London 


Britanski slikar Edward Burra je neobično nada- 
ren za satiru koju na neuobičajen način izraža- 
va vodenom bojom _ ili crtežom. Tako i u ovoj 
zamršenoj sceni kosturi-simboli smrtnosti upa- 
daju u zabavu jednog raskalašenog društva. Ži- 
vahnost boje potencira napetost scene. Ova slika 
izaziva reminiscencije na one slikare koji su se 
kritički odnosili prema svom dobu. Izražajno pri- 
kazan rat i ratna opasnost poprimaju u Burrinom 
djelu dvojaki aspekt: u dvadesetim godinama 
prikazivao je Burra mračne strane gradskog ži- 
vota, što je imalo nešto od poslijeratnog razo- 
čaranja jednoga Grosza. Kasnije ga je morio 
osjećaj opće opasnosti, što je dovelo do opće- 
nitijih prikazivanja nasilja i razaranja. U ovom 
gvašu razabiru se oba aspekta u određenoj me- 
đusobnoj zavisnosti. 


83 Max Ernst (rođ. 1891) 
Iskušavanje sv. Antuna. Ulje na platnu, 109x 129 
cm; 1945; Wilhelm-Lehmbruck-Museum, Duisburg 


Od svih biblijskih tema Iskušavanje sv. Antuna 
je sigurno ona koja je najviše odgovarala nad- 
realistima, budući da omogućuje prikazivanje 
fantastičnih halucinacija. Max Ernst je naišao 
na ovaj siže prilikom jednog filmskog natječaja; 
tražila se naime slika koja bi u filmu po romanu 
»Bel Ami« Guy de Maupassanta igrala izvjesnu 
ulogu. Ispirirao se Grunewaldovom obradom iste 
teme (sl. 12). Zasićene boje i tmurni detalji — 
metamorfoza biljaka u čudovišne figure — ukla- 
paju se u impresivnu varijantu Grunewaldove 
verzije legende o sv. Antunu. 


84. Yves Tanguy (1900—1955) 
Prozirni. Ulje na platnu, 98,3xX 81,3 _ cm; 1991; 
Tate Gallery, London 


Francuski nadrealist Yves Tanguy je u svojim 
neobičnim oblicima u beskrajnim prostorima uje- 
dinio fantastično s neopipljivim. »Prozirni« pri- 
padaju skupini slika što ih je u pedesetim go- 
dinama slikao nakon što se preselio u SAD. 
Forme iz ranijih vremena, slične amebama, sli- 
jede nešto jače konturirani oblici, što podsje- 
ćaju na našu mehaniziranu civilizaciju. Šiljati 
obelisk, komplicirane pseudomehaničke tvorevi- 
ne, pa čak i naznačeni putnički mlazni avioni 
na desnoj strani u tom nas smislu usmjeravaju, 
premda pozadina na mnogim njegovim slikama 
tog perioda podsjeća na prirodu Arizone. Tanguy 
se doimlje upravo obrnuto od onog, što se može 
označiti »humanističkim«, i svojim slikama daje 
tici i onome što budućnost može donijeti izne- 
nađujućega u umjetnosti. 


85 Pavel Čeliščev (1898—1957) 

Igor Markevič i njegova majka. Ulje na platnu, 
91,4 x 72,9 cm; 1930; Tate Gallery (posuđeno od 
Edward James Foundation), London 


Ova Čeliščevljeva slika stoji u tradiciji Arcimbol- 
da (sl. 22 i 26): oblici imaju dvojno značenje, 
tkanine što prekrivaju naslonjač i slikarski sta- 
lak nisu samo prekrivači, oni se mogu shvatiti 
kao odjevni predmeti oba lika. No Čeliščev se 
razlikuje od Arcimbolda po stupnju iluzionizma. 
Obje osobe prikazane na suvremenoj slici mno- 
go su slobodnije naslikane, i dvojno značenje 
slike je manje izrazito. Čeliščeva slika nije u 
tolikoj mjeri umjetnički obrađen »puzzle« kao 
što je to Arcimboldova »Zima« (sl. 22). Čeliščeva 
je čitavog života fasciniralo dvojno značenje, on 
ga je primjenjivao i na religiozne teme, no s 
manjim uspjehom (»Navještenje« iz 1931. izra- 
đeno je prema istoj shemi kao »lgor Markevič 
i njegova majka«), a i krajobraze je on prika- 
zivao na ovaj način (v. sl. 75). 


86  Loudon Sainthill (1919—1969) 
Glazbenik Il, Gvaš, 77,5X57,2. cm; oko 1959; 


privatni posjed 


Loudon Sainthill bio je sjajan scenograf, a kao 
slikar je bio neobično maštovit, što se vidi na 
njegovu glazbeniku poput harlekina. Njegova 
originalnost izražavala se tako, što je prema 
djelima drugih umjetnika — ranijih i suvremenih 
— izrađivao studije kojima je svojim izrazitim 
osjećajem za fantastično pridavao ličnu notu. 
Konstrukcija lika iz arhitektonskih elemenata na 
ovoj slici nas upućuje na utjecaj Arcimbolda 
(sl. 22). No poetično-fantastična figura odiše 
Sainthillovom ličnom osjećajnošću i može se 
smatrati prilogom tradiciji, kako po stilu, tako 
i po osjećaju. 


87 _ \van Albright (rođ. 1897) 
Slika Doriana Graya. Ulje na platnu, 215,9 X 101,6 
cm; 1943/44; Kennedy Galleries, Inc., New York 


Najdraža tema ovog američkog slikara je »ras- 
padanje«. Oscar Wildeova priča o sudbonosnom 
portretu koji nemilosrdno pokazuje postepeno 
raspadanje portretirane osobe, bila je kao stvo- 
rena za njegov kist. Posljednji stadij preobrazbe 
portreta »divne mladosti i ljepote« u stvarnost 
jednog oronulog naboranog lica, smišljen je vrlo 
sugestivnim bojama i jednim mnoštvom detalja. 
Slika je odraz lične umjetnikove filozofije, pre- 
ma kojoj je u svakom životnom periodu prisu- 
tan i rast, ali i raspadanje. Albright je ovu sliku 
naslikao za film »Slika Doriana Graya«, što je 
bio snimljen sredinom četrdesetih godina prema 
Wildeovoj pripovijesti. 


88 Salvador Dali (rođ. 1904) 

Kanibalizam u jesen. Ulje na platnu, 63X 63 cm; 
Tate Gallery (iz zbirke Edward James Founda- 
tion), London 


»Kanibalizam« je jedan od izraza, kojim je špa- 
njolski nadrealist Salvador Dali htio skrenuti 
pažnju na ekstremnost svoje koncepcije; ovaj 
izraz je naročito primjenjivao za slike nastale 
u tridesetim godinama, kako bi naglasio na koji 
način prikazuje rastrgane stvari i one koje se 
raspadaju. »Kanibalizam« također ukazuje na to 
kako on jednu formu prenosi u drugu. Metato- 
rički rečeno, mogu stvari i ljudi biti »proždirani«, 
pa i sami nadrealisti (»mi smo hrana najbolje 
kvalitete« kaže on, »dekadentni, stimulirajući, 
ekstravagantni ...«). Ova slika je primjer savr- 
šene preciznosti izvedbe kojom Dali svoje djelo 
ostvaruje, izazivajući »šok« i iznenađenje. 


89 Salvador Dali (rođ. 1904) 

Impresije iz Afrike. Ulje na platnu, 90,5X 117,5 
cm; 1938; Tate Gallery (posuđeno od Edward 
James Foundation), London 


Slikar sjedi pred svojim stalkom, njegovo desno 
oko nas gleda kroz platno, a gesta njegove uz- 
dignute ruke, poznata gesta svih slikara u ate- 
lieru, kazuje modelu neka ostane u tom položaju. 
No ovdje je to jedna nadrealistička gesta koja 
kaže da cijela Afrika mora biti mirna dok je 
umjetnik slika. U međuvremenu, druge slike pri- 
kazane u pozadini dolaze mu pred oči. U ovoj 
slici prikazana je na savjesni i realistični način 
neograničena moć imaginacije. 


90 Rene Magritte (1898—1967) 

La duree poignardće (Probodeno vrijeme). Ulje 
na platnu, 146 x 97,5 cm; 1939; Art Institute (zbir- 
ka Joseph Winterbotham), Chicago 


Magritte je uvijek bio majstor neočekivanoga, 
a ova slika je tako proračunata da izazove za- 
dovoljstvo i čuđenje u isti mah. On manipulira 
vremenom i prostorom tako da izaziva onakvo 
zadovoljstvo kakvo ih sličnim sredstvima izazi- 
vaju bajke. Lokomotiva koja je tako mala da 
može proči kroz sobni kamin, takva je metamor- 
foza koju on primjenjuje u svojim slikama na 
različite načine s posebnom sklonošću prema 
apsurdnom. Nadrealistična metafora je također 
analogija kamina i lokomotive kao potrošača go- 
riva. Kontrast između jureće brzine i mirnih ver- 
tikala interijera i sata karakterističan su izraz 
umjetnikova humora. 


91 _ Rene Magritte (1898—1967) 

Le sičcle des lumieres (Stoljeće svjetla). Ulje na 
platnu, 48,3xX 49,5. cm; 1967; Marlborough Fine 
Arts, London 


Većina Magritteovih slika postiže dojam trodi- 
menzionalnog prostora, često je pozadina glav- 
ne teme nježno plavetnilo neba; no on pretvara 
ovo nebo u tajanstvenu pozornicu i tako djeluje 
suprotno naturalizmu. Neka njegova ranija djela 
su posljedica njegovih eksperimenata s kolaži- 
ma u koje je uljepljivao dijelove tiskanog ma- 
terijala ili slično. Kasnije se opet vratio kolažu, 
kao na ovoj slici, gdje se crte lica čine kao da 
su nalijepljene na ravnu plohu pozadine. Po- 
javljuje se golema prikaza bez kontura, balon 
joj pridaje nešto dvoznačnoga. Fina shema boja 
je čarobna, no Magritte je ozbiljno tvrdio kako 
se njegova koncepcija slikanja ograničuje samo 
na slaganje boja na takav način da one naizgled 
nestanu i da se pojavljuje »poetična slika«. 


92 Karl Korab (rođ. 1937) 
Glava. Ulje na ljepenki, 36,5xX 41,9 _ cm; 1973; 
Fischer Fine Art, London 


Il u drugoj polovini dvadesetog stoljeća postoji 
»fantastično slikarstvo«. Ova slika puna života 
predstavlja nam jednog mlađeg austrijskog um- 
jetnika grupe »škola fantastičnog realizma«, ka- 
ko se ona sama nazvala. Njeni pripadnici se 
oduševljavaju za velikog majstora fantastičnoga 
i realističnoga Pietera Bruegela (sl. 16 i 18—21), 
za razliku od apstraktnog shvaćanje u umjetnosti 
u posljednje vrijeme. Korab je međutim najbliži 
duhu Arcimbolda i njegovim kompozicijama koje 
su tako oduševile Habsburgovce (sl. 22). Korab 
slika likove iz zabavišta, mrtve prirode i arhitek- 
tonske kompozicije. U ovoj slici mu je uspjelo 
s puno živosti i humora prikazati drvene glave 
iz bečkog pratera, i predmete iz streljana. 


93 Rene Magritte (1898—1967) 

Le domaine enchante (Začarano područje). Ulje 
na platnu, 68 x 92 cm; 1951—53; Casino Knokke 
(zbirka Nellens), Belgija 


Magritte je izradio nekoliko verzija ove neobično 
privlačne pojave jednog starijeg čovjeka koji 
sjedi na rubu ceste, i u kojemu je prikazana kr- 
letka. Ovaj lik, nazvan »Terapeutom« i »Oslobo- 
diocem« bio je — uz varijacije — omiljeli umjet- 
nikov motiv; ovaj ovdje je najpažljivije koncipi- 
ran. Slika pripada skupini od osam slika naru- 
čenih za casico u belgijskom ljetovalištu Knokke- 
-le-Zoute, za zid (4,20 visok i 70,20 m dug) u 
Salon d'honneur (svečani salon). Magritte je o- 
sobno u toku tri mjeseca nadgledao radove svo- 
jih pomoćnika. Ova je slika izraz Magrittove na- 
vike da promatrača začudi time, što predmete 
postavlja ondje gdje ih najmanje očekujemo. 
Čini se da mu je bila namjera da prosjačko odi- 
jelo izazove fantastičan dojam. O odgovoru na 
pitanje »što to predstavlja?« nije htio niti čuti. 
Tajanstveno se ne može objasniti. 


94 Vasko Taškovski 
Jahači apokalipse (1939). Ulje na platnu, 114,9 X 
X 137,2. cm; 1971; Klub JNA, Beograd 


Jugoslavenski umjetnik je pokazao apokaliptične 
donosioce rata, gladi, bolesti i smrti u demon- 
skoj jurnjavi. Boja pridonosi intenzitetu djelo- 
vanja, njena sablasna skala seže od ledenomod- 
re do žute, crvene i zagasitog grimiza oblaka. 
Jahači koje je Albrecht Durer tako majstorski 
prikazao (sl. 2) primjenjuju moderna dostignuća 
što su se razvila iz stare ratne opreme i naoru- 
žanja protiv čovječanstva koje trpi kao oduvijek. 


95 _ Milić Stanković (rođ. 1934) 
Oktobar 1944: Dan Oslobođenja. Ulje na platnu, 
121,9 X 146_ cm; 1971; Klub JNA, Beograd 


Ova sjajna fantastična slika Jugoslavena Stan- 
kovića je vizija oslobođenja Beograda kako to 
zamišlja predstavnik mlađe škole. Umjetnik pri- 
pada skupini beogradskih umjetnika koji stoje 
u izvjesnoj mjeri pod utjecajem nadrealističke 
tradicije. U ovom djelu mogu se vidjeti tragovi, 
a još više sličnost, s formama ranog flamanskog 
fantastičnog slikarstva. U utvarama što rigaju 
plamen na sablasno osvijetljeni Beograd otkri- 
vamo analogiju s paklenim dubinama i čudesnim 
scenama nadnaravnog ratovanja u slikama Hi- 
eronymusa Boscha i Pietera Bruegela. 


96 Rene Magritte (1898—1967) 
La reproduction interdite (Zabranjena reproduk- 
cija). Ulje na platnu, 81,9xX 64,8 cm; 1937—39; 
The Edward James Foundation 


Ova slika je portret Edwarda Jamesa: na prvi 
pogled akademski konkretna slika mlada čo- 
vjeka, koji je leđima okrenut promatraču, a stoji 
pred zrcalom. Tek nakon jedne ili dvije sekunde 
shvaćamo da umjesto njegova lica u ogledalu 
opet vidimo mladićeva leđa. Pažljivo počešljana 
Kosa je ista, no odraz knjige Edgara Allana Poea 
na polici je vjerno prikazan. Magritte je pri- 
Kazivanjem nemogućeg, a na nadrealističan na- 
čin, dao promatraču na znanje da u svijetu nad- 
realista ništa nije samo po sebi razumljivo. 


